qundao/data-zh-poetry huggingface dataset:
过马伏波墓
作者：张衍懿
朝代：清

漆水东流绕墓田，伏波埋土几千年？西风但见吹残鬣，南海犹闻畏跕鸢。岂有明珠来戚里，空留铜柱在炎天。功成未得云台画，回首荒原一惘然。
进峡
作者：张衍懿
朝代：清
体裁：五言律诗

峡自夷陵束，江从白帝悬。两崖如剑立，百丈入云牵。石出疑无路，云开别有天。往来频陟险，千里正茫然。
塞下曲
作者：张衡
朝代：清

羽书忽动塞垣开，十万军储括地来。闻说屠耆归命早，凯声已过赫连台。悠悠羌管动边愁，二月冰寒水不流。回首家园春色断，有人掩泪独登楼。
塞下曲·其一
作者：张衡
朝代：清

羽书忽动塞垣开，十万军储括地来。闻说屠耆归命早，凯声已过赫连台。
塞下曲·其二
作者：张衡
朝代：清

悠悠羌管动边愁，二月冰寒水不流。回首家园春色断，有人掩泪独登楼。
闻笛
作者：张衡
朝代：清

寒鸿初动塞云收，阿滥堆中唤客愁。记得吴江归棹晚，芦花风外一声秋。
龙潭村
作者：张衡
朝代：清

不识烟尘地，犹藏太古村。苍松迷谷口，怪石绣云根。岩复人居匿，坡回犊牧暄。柴门堪小憩，转盼失桃源。
别方雪堂
作者：张裕熉
朝代：清
体裁：七言绝句

寥天木叶下寒波，渺渺空江雁正过。别后君应望明月，江南秋思晚来多。
山中秋夕
作者：张裕熉
朝代：清
体裁：古风

向晚薄寒生，蝉声在古木。风烟既孤洁，秋泉媚幽独。偶拭龙唇琴，高弹渌水曲。娟娟秋月来，清辉映空谷。故人当夜至，共此林下宿。
晚遇左心阮即别
作者：张裕熉
朝代：清
体裁：古风

远从江上来，秋深返茅屋。九日一相寻，孤踪不我卜。何意山中行，得以慰幽独。枫叶晚萧森，飞鸦噪寒绿。惆怅欲何之，别君出林麓。
题石谷画
作者：张裕熉
朝代：清
体裁：七言绝句

斜日清寒鸟倦还，秋山无际水云闲。幽人杖策归何处，黄叶满林山寺间。
招诸同人小集寓斋听范素书弹琴咏栾城集中舟中听琴韵
作者：张裕荦
朝代：清
体裁：古风

午阴匝地天新晴，檐鹊噪客啾啾鸣。窗虚昼永人语寂，四座目注焦桐横。昭文试手寓微指，岂谓挂壁无亏成。沙头雁落梅弄笛，千弦千指纷送迎。丝簧乍静忽辽绝，倏焉百尺波涛惊。君娴此曲妙无匹，把臂海上成连生。有惭枥马但仰秣，暂遣俗耳回清明。何如羯鼓竟解秽，咄嗟杯斝罗前荣。后期再约择佳日，秋堂更入松风听。
山城
作者：张裕谷
朝代：清

桂烛光残冷画屏，连宵风雨送流萤。秋声只在芭蕉上，夜半山窗倚枕听。
秋夜山行
作者：张裕谷
朝代：清

秋月何皎皎，秋山自悄悄。黄叶彫青溪，凉风飞白鸟。山中行役人，尘襟涤清晓。忽闻烟寺钟，铿然出林表。
秋日感怀
作者：张裕谷
朝代：清

刺桐花老紫萸香，又听宾鸿唳早霜。沙草寒依秋火白，瘴云低压夕阳黄。城头钟鼓初逢夜，村落人家未涤场。好煞蛮歌清月下，不须镫火照河梁。
保定湖广会馆
作者：张裕钊
朝代：清
体裁：联

冠冕出南州，万里关河成薢茩；藩垣瞻北极，千秋江汉自朝宗。
保定湖广会馆
作者：张裕钊
朝代：清
体裁：联

朱鸟丽南天，两戒山河真照耀；苍龙瞻北阙，千秋江汉自朝宗。
保定湖广会馆
作者：张裕钊
朝代：清
体裁：联

江汉自万古朝宗，厥贡惟箘簬金丹，冠绝天下；幽冀居九州维首，相望此高冠长佩，飙举云中。
夜登晴川阁
作者：张裕钊
朝代：清

霜高野迥浩无声，河汉西流北斗横。杰阁拿云天一握，大江流月夜三更。棕鞋桐帽无人共，汀鹭沙鸥与我清。尘世劳劳真醉梦，若为静处老余生。
安州道中
作者：张裕钊
朝代：清

孤艇苍茫去，平湖自在流。人家烟际树，县郭水边楼。寒苇澹将夕，疏林飒已秋。飞飞双白鹭，故向远村投。
对酒
作者：张裕钊
朝代：清

我生七龄把书轴，五十三年风转烛。少年意气今白头，缩项拳身一蜗壳。中遭丧乱风尘昏，十载流离窜山谷。衰拙更作杞人忧，端居自效唐衢哭。五侯七贵驰高轩，君卿子云入华屋。纷纷于我亦何有，独倚孤云眇天末。千龄百代一山丘，新人旧人莽相续。饥饱苦乐度一世，苦为太仓赢粒粟。我年六十看若尔，天纵假年几转毂，脱巾且进杯中渌。
寿张振帅
作者：张裕钊
朝代：清
体裁：联

八柱承天，永世无极；五云捧日，仙人下来。
寿张振帅
作者：张裕钊
朝代：清
体裁：联

蝉声新雨后；鸦影夕阳中。
寿张振帅
作者：张裕钊
朝代：清
体裁：联

门前一水碧如染；江上数峰青捧天。
张春陔侍御仪徵城中得异石甚佳为赋此篇
作者：张裕钊
朝代：清

文身旧俗荒不经，百怪巧竞镌幽冥，万品镵空贸其形。娲皇所遗龙伯得，戏凿顽矿瞠珑玲。甲角穿穴波痕紫，雾雨荡磨岩气青。一卷环玮表独立，千秋俶诡谁为听。侍御来自古真州，一舸载归此物尤。自言搜取出败砾，不知当年谁氏留。我为摩挲三叹息，豪家旧迹今荒棘。菱溪大石出清漪，庐陵苦为刘金悲。一时志得珍环列，百年事住波东驰。富儿奢惑吁可讪，高人耆好本难删。东坡一死万事足，仇池片石百回看。宝晋斋前玉珠白，零陵亭畔奔云环。妖奇环怪感精魄，贤愚雅俗同心剜。好奇有癖谁能免，遇物不留安所患。作诗一笑君勿嗛，石不能言傥头点。
戏台联
作者：张裕钊
朝代：清
体裁：联

和者数十人，是否白雪阳春，独先激楚；都外五六里，应教黄钟大吕，长奏甘棠。
戏台联
作者：张裕钊
朝代：清
体裁：联

国中和者数十人，当筵郢客高歌，是否白雪阳春，独先激楚；大都郊外五百里，他日遗民讴思，应教黄钟大吕，长奏甘棠。
挽曾纪泽联
作者：张裕钊
朝代：清
体裁：联

九万里使节归来，共推伟略吁谟，为时之冠；四十载师门缱绻，又见榱崩栋折，有陨如泉。
挽黎莼斋之母
作者：张裕钊
朝代：清
体裁：联

令仪令德，垂式乡闾，缅南中天姥一峰，风凄冢树；文子文孙，并驱皇路，痛西上夜郎万里，泪洒江波。
挽黎莼斋母氏太夫人
作者：张裕钊
朝代：清
体裁：联

令仪令德，流颂乡闾，缅南中天姥一峰，风凄冢树；文子文孙，并驱皇路，痛西上夜郎万里，泪洒江波。
斜日
作者：张裕钊
朝代：清

斜日在东墙，秋天澹将夕。卷书坐南窗，余晖秋棂隙。隐几无一事，万事憺以释。清风下檐端，庭柯纷摵摵。繁影一回漾，飒然感心魄。踟蹰忽已暝，松际露月霸。
无题
作者：张裕钊
朝代：清
体裁：联

一水绿绕屋；数峰青向人。
无题
作者：张裕钊
朝代：清
体裁：联

云初起处山藏脊；风渐和时柳弄姿。
无题
作者：张裕钊
朝代：清
体裁：联

云陛中天，极当日寿考作人之盛；邦畿千里，望诸生驰驱报国之才。
无题
作者：张裕钊
朝代：清
体裁：联

卷幔千山新雨后；倚楼万井绿杨中。
无题
作者：张裕钊
朝代：清
体裁：联

坏壁欹衰柳；幽岩咽细泉。
无题
作者：张裕钊
朝代：清
体裁：联

坐阁过新雨；掩关闻暮钟。
无题
作者：张裕钊
朝代：清
体裁：联

孤夜转欹诗未就；一灯明灭梦初回。
无题
作者：张裕钊
朝代：清
体裁：联

岚气遥笼野；湖光远荡天。
无题
作者：张裕钊
朝代：清
体裁：联

平湖十里鸟双去；古木数家山四围。
无题
作者：张裕钊
朝代：清
体裁：联

斜阳满树僧归寺；红叶一溪渔棹船。
无题
作者：张裕钊
朝代：清
体裁：联

断霞孤鸟外；残雨远峰西。
无题
作者：张裕钊
朝代：清
体裁：联

林端清磬僧归寺；溪上鸣榔渔趁村。
无题
作者：张裕钊
朝代：清
体裁：联

残月微茫挂鸱吻；远林明灭见渔灯。
无题
作者：张裕钊
朝代：清
体裁：联

江与斜阳俱万里；鹤归华表已千年。
无题
作者：张裕钊
朝代：清
体裁：联

江帆趋浦日将溟；陇稻登场天欲霜。
无题
作者：张裕钊
朝代：清
体裁：联

汲井星在水；开门月上松。
无题
作者：张裕钊
朝代：清
体裁：联

清风乍起鸟巢堕；残月初沉渔艇归。
无题
作者：张裕钊
朝代：清
体裁：联

清风翻树见山影；残月堕江闻水声。
无题
作者：张裕钊
朝代：清
体裁：联

溪上鸣榔舟下泊；林端清磬日初沉。
无题
作者：张裕钊
朝代：清
体裁：联

溪影黑时云乍起；槐阴椭处日初斜。
无题
作者：张裕钊
朝代：清
体裁：联

溪边月上见清影；篱角烟消闻暗香。
无题
作者：张裕钊
朝代：清
体裁：联

澹烟村里鸟投树；斜日渡头人唤船。
无题
作者：张裕钊
朝代：清
体裁：联

白发悠然去；黄叶无数飞。
无题
作者：张裕钊
朝代：清
体裁：联

竹影小园布；荷香深夜闻。
无题
作者：张裕钊
朝代：清
体裁：联

荷添池气润；竹受月光多。
无题
作者：张裕钊
朝代：清
体裁：联

落日林峦山半寺；深宵灯火水边楼。
无题
作者：张裕钊
朝代：清
体裁：联

薄霭岩间寺；斜阳水上村。
无题
作者：张裕钊
朝代：清
体裁：联

钟响度林来倦枕；槐阴移日转空廊。
无题
作者：张裕钊
朝代：清
体裁：联

门前一水碧如染；江上数峰青拂天。
无题
作者：张裕钊
朝代：清
体裁：联

青山黄叶林端出；白鹭清江曲处飞。
无题
作者：张裕钊
朝代：清
体裁：联

青灯病叟静相对；断雁疏钟时一闻。
日日
作者：张裕钊
朝代：清

日日庭前数暮鸦，年年江上听秋笳。山风落后时过寺，篱菊开时最忆家。果熟欢声喧鸟雀，香残烟篆袅龙蛇。曲肱一觉藤床上，梦去樊溪挥钓车。
晓发
作者：张裕钊
朝代：清

江水与天尽，孤帆凌晓开。乱山舒子国，初日远公台。野寺钟微断，荒城门未开。前舟似故里，几日楚中来。
樊港道中
作者：张裕钊
朝代：清

泽国霜清农事稀，菰芦深处水禽飞。几家田舍溪头住，寒柳毵毵静掩扉。
秋望
作者：张裕钊
朝代：清

晚霁江天豁，新秋物色凉。幽花栖宿雨，高柳饯斜阳。粳稻经时熟，杯罂破鼻香。时艰欣岁稔，更惜日持觞。
缓步
作者：张裕钊
朝代：清

兀坐终朝静掩扉，偶从食饱步余晖。寒波微漾鱼争出，夕照初沈鸦乱飞。间日偏宜笼醉帽，秋来渐欲授寒衣。白头久厌人间世，何处一庵眠翠微。
莫愁湖
作者：张裕钊
朝代：清
体裁：联

恩怨儿女，沦落君臣，千年往事如飞鸟；天地无情，江山犹是，一夜西风满石头。
莫愁湖
作者：张裕钊
朝代：清
体裁：联

恩怨儿女，洒落君臣，千年往事如飞鸟；天地无情，江山犹是，一夜西风满石头。
西湖义地
作者：张裕钊
朝代：清
体裁：联

魂兮归来，云梦潇湘，是万古伤心之地；神具醉止，渤碣恒卫，有诸公遗泽在人。
贺曾国藩联
作者：张裕钊
朝代：清
体裁：联

天子预开麟阁待；相公新破蔡州回。
贺胡致堂封翁
作者：张裕钊
朝代：清
体裁：联

兰芷登升文学侍从；泽山亭育富贵侯王。
赠日东冈千仞
作者：张裕钊
朝代：清
体裁：联

袖中有东海；身外即浮云。
雨过
作者：张裕钊
朝代：清

江天新霁好，林表暮光分。斜日映残雨，清风卷乱云。竹凉新叶战，荷湿暗香闻。顿觉炎歊失，开缄拂簟纹。
丙戌春日侍太夫人邓尉探梅遍历铜坑香雪海诸胜太夫人命赋梅花用高青邱韵呈九首
作者：张襄
朝代：清

探奇何必万峰台，茅屋疏篱处处栽。林外乱鸦冲雪去，山中孤鹤破烟来。新枝烂缦攒红蕊，古干杈丫点绿苔。竹处一枝看更好，横斜多傍夕阳开。千树琪花绕梵宫，罗浮原与碧天通。多生福慧双修得，六代铅华一洗空。诗在灞桥驴背上，曲留关塞角声中。笑他无限痴儿女，但识人间锦绣丛。
丙戌春日侍太夫人邓尉探梅遍历铜坑香雪海诸胜太夫人命赋梅花用高青邱韵呈九首·其一
作者：张襄
朝代：清

探奇何必万峰台，茅屋疏篱处处栽。林外乱鸦冲雪去，山中孤鹤破烟来。新枝烂缦攒红蕊，古干杈丫点绿苔。竹处一枝看更好，横斜多傍夕阳开。
丙戌春日侍太夫人邓尉探梅遍历铜坑香雪海诸胜太夫人命赋梅花用高青邱韵呈九首·其二
作者：张襄
朝代：清

千树琪花绕梵宫，罗浮原与碧天通。多生福慧双修得，六代铅华一洗空。诗在灞桥驴背上，曲留关塞角声中。笑他无限痴儿女，但识人间锦绣丛。
登灵岩山
作者：张襄
朝代：清

胜地甲三吴，风云想霸图。绮罗西子径，烟雨范公湖。故苑悲麋鹿，空林响鹧鸪。登临无限意，落日下平芜。
金缕曲·见《词综续编》
作者：张襄
朝代：清

一片云飞堕。乍持来、瑶笺烂漫，郇公五朵。湖海楼头高百尺，也赏绿窗吟课。惭愧杀、论班说左。多少英才门下士，更传灯、分与兰闺火。珠玉似，咳和唾。愁人今向愁城坐。悔髫龄、涂鸦几字，外间流播。冰雪聪明天付与，未免言之太过。况齿及蛾江血涴。父榇未归儿远适，问孤孀、母子依谁可。将伯告，倘予和。
题看山读画楼
作者：张襄
朝代：清

一路风光引，登楼喜欲仙。青山人读画，翠竹客参禅。雨气奔颓壁，雷声吼怒泉。故乡何处是，遥指白云边。
挽曾国荃联
作者：张觐同
朝代：清
体裁：联

定江南与文正俱千古，立功于斯，饰终于斯，相去十九年，花萼后先双太傅；论人物为中兴第一流，吾湘之望，薄海之望，旷观廿二史，楚材钟毓几名臣。
五丁峡
作者：张諴
朝代：清

悬崖万仞高，飞流横界道。阴风飒立中，奇石矗云表。日月东西亏，雷霆昼夜绕。壮哉五丁峡，天险辟匠巧。行人水中行，一线走深窈。左防天柱折，右恐冰山倒。身非猿猱升，心虞豺虎咬。远峰青濛濛，密雨白浩浩。牧犊竟得蜀，秦人计何狡。壮士化尘埃，遗迹幸未扫。虽异巨灵掌，绝胜飞鸿爪。仪错今安在，怀古忧心悄。前登羊鹿坪，山山啼悲鸟。
包山显庆禅寺
作者：张諴
朝代：清

山行不知远，丛木忽苍翠。青岚起层冈，幽幽隐古寺。初地肇萧梁，嘉名赐唐帝。复有慈受僧，结庐传宋世。寺前五株松，落落擎天势。虬角不可攀，龙鳞时或坠。山僧颇好名，窃附五柳意。揖余为余言，此树阅千岁。其下两石幢，中藏佛舍利。剔藓试摩挲，其一本无志。其一会昌年，僧契元书字。字字空王言，历历时日记。颇通瘦硬神，亦饶烟云气。幸藏深山间，勿为椎拓累。守拙全天真，斯理得罕譬。少小慕松陵，倡和金兰契。今来精舍中，曾是结遐企。栋宇中劫灰，林壑余古致。我亦烟波徒，翛然愿高寄。
泗上亭
作者：张諴
朝代：清

泗上亭，王业起。秦皇侈言万世君，那知亭长是天子。亭长纵观秦皇帝，喟然丈夫当如此。车驾东游厌王气，亭长自疑私自喜。亭长作天子，县吏为相国，开国君相萃一邑。沛中邑，泗上亭。殷亳都，周镐京。
访钱塘袁简斋太史于金陵之随园太史有诗赠行并题梅花诗话夜宿小仓山房赋
作者：张諴
朝代：清

九天珠玉落尘寰，直送西登剑阁关。一夜分明宿天上，来朝依旧走人间。似公国士知能几，愧我平时学未娴。别后峨眉嵩华顶，相思如见小仓山。
雨中游慧山秦氏园林
作者：张諴
朝代：清

山巅昼忽暝，飒然生凉吹。凭高俯园林，迷濛但空翠。晴游非不佳，既雨转深邃。假盖问禅僧，下岭款萧寺。入门旋出门，缓步俄焉至。园丁导我行，幽景天然异。有泉注作池，其源本第二。云根古苔斑，木杪苍烟腻。石径小桥通，深院幽篁媚。一览得其全，闲身片时寄。
上海精益眼镜公司联
作者：张謇
朝代：清
体裁：联

使众昭昭，若岩下电；与世珞珞，望眼中人。
上海精益眼镜公司联
作者：张謇
朝代：清
体裁：联

如用之皆自明也；苟合矣不亦善乎。
南通代用师范礼堂联
作者：张謇
朝代：清
体裁：联

言有坛宇，行有坊表，学成师范；正其衣冠，尊其瞻视，堂修礼容。
南通公园清远楼联
作者：张謇
朝代：清
体裁：联

奇伟秀绝，乃在下州小邑之僻；天高气迥，尤与中秋观月为宜。
南通博物书院联
作者：张謇
朝代：清
体裁：联

设为庠序学校以教；多识草木鸟兽之名。
南通博物院相禽阁联
作者：张謇
朝代：清
体裁：联

见树木交荫，时鸟变声，亦复欣然有喜；待春山可望，白鸥翔翼，倘能从我游乎。
南通博物院藤东水榭联
作者：张謇
朝代：清
体裁：联

待其送夕阳，延素月；若已窥烟液，临沧州。
南通旅馆联
作者：张謇
朝代：清
体裁：联

适子之馆，授子之粲；观其所由，察其所安。
南通更俗剧场联
作者：张謇
朝代：清
体裁：联

真者犹假，假何必非真，看诸君粉墨登场，领异标新，同博寻常一笑粲；古或胜今，今亦且成古，叹三代韶韺如梦，求本知变，聊应斟酌百家长。
博物院谦堂联
作者：张謇
朝代：清
体裁：联

地中有山，始利大川终邑国；人间何世，即看小岛亦波澜。
呈松禅老人
作者：张謇
朝代：清

楼台无地相公归，借住山峰接翠微。济胜客输腰脚健，忧时僧识鬓毛非。尚湖鱼鸟堪寻侣，大泽龙蛇未息机。正可斋心观物变，蒲团饱吃北山薇。
城南别业联
作者：张謇
朝代：清
体裁：联

入水不濡，入火不爇；与子言孝，与父言慈。
城南别业联
作者：张謇
朝代：清
体裁：联

舍南舍北皆春水；山鸟山花吾友于。
寿陈母联
作者：张謇
朝代：清
体裁：联

春风绛帐谈诗礼；绕膝扶床戏子孙。
川至庵藏经楼联
作者：张謇
朝代：清
体裁：联

百年三万六千场，以慧眼观沧海桑田，如梦幻泡影，如露如电；大藏千五卅八部，有信心者女人男子，能书写诵读，能受能持。
慕畴堂联
作者：张謇
朝代：清
体裁：联

后世贤，师吾俭；臣父清，恐人知。
慕畴堂联
作者：张謇
朝代：清
体裁：联

庄周以至人自居，乃谓游逍遥之墟，食苟简之田，立不贷之圃；韩愈为天下所笑，犹将求国家之事，耕宽闲之野，钓寂寞之滨。
慕畴堂联
作者：张謇
朝代：清
体裁：联

过尔优游，恐不堪事；吾不田舍，复在何人。
挽丁启之联
作者：张謇
朝代：清
体裁：联

门人未请颜渊椁；有女希传伏胜经。
挽何眉生联
作者：张謇
朝代：清
体裁：联

谁置君天地盲晦之秋，热血一腔，死于经济；益坚我江海沉沦之志，侧身四顾，凄绝生平。
挽侄张敬孺联
作者：张謇
朝代：清
体裁：联

因御灾捍患致疾而亡，成此一生宁不幸；以弱息孤雏遗忧于老，定知九死有余哀。
挽刘坤一联
作者：张謇
朝代：清
体裁：联

吕端大事不糊涂，东南半壁，五年之间，太保幸在；诸葛一生惟谨慎，咸同两朝，众贤而后，新宁有光。
挽刘文光联
作者：张謇
朝代：清
体裁：联

君有古人风，能重季布一诺；我为商界哭，迟识荆州十年。
挽刘荫人母联
作者：张謇
朝代：清
体裁：联

季能侍养，宦成而仲适归与侍终，以视鲜民，其幸远矣；吾方无父，讣至而君又悲其无母，谁非人子，呜呼哀哉。
挽孟森母联
作者：张謇
朝代：清
体裁：联

读书负米养亲，工部有诗，孟氏好兄弟；积善成德庇后，泷冈待表，越国太夫人。
挽宋教仁联
作者：张謇
朝代：清
体裁：联

何人忍贼来君叔；举世谁为鲁仲连。
挽恽祖翼母联
作者：张謇
朝代：清
体裁：联

惟子孙皆显贵而有令名，若史氏家褒荣，是真丰福；慨时事自道嘉以至今日，想太夫人闻见，当如故书。
挽李磐石联
作者：张謇
朝代：清
体裁：联

名心到死难灰，病榻长谈，佳传犹留身后托；诤友平生略尽，遗书重读，高歌谁是眼中人。
挽某联
作者：张謇
朝代：清
体裁：联

毅豹均死，臧谷均亡，但从兹荻笋芦芽，岁岁吊君成节候；群纪有交，朱陈有戚，正不仅新蒲细柳，悠悠我里叹才难。
挽沙元炳母联
作者：张謇
朝代：清
体裁：联

相夫教子与八顾为伦，世界相胥，岂止名翰林而已；令妻寿母于一身是备，良史有作，抗议古列女无惭。
挽翁同和联
作者：张謇
朝代：清
体裁：联

谗先公亡，公试读寺人之诗，投畀有北，投畀有昊，继以豺虎；阨不天闻，天乃与康成以梦，今岁在辰，明岁在巳，嗟哉龙蛇。
挽蔡锷联
作者：张謇
朝代：清
体裁：联

国民赖公有人格；英雄无命亦天心。
挽蔡锷联
作者：张謇
朝代：清
体裁：联

非若辈可嗤，英名万古江流在；慰我民以笑，侯船两旗风泊之。
挽袁海观联
作者：张謇
朝代：清
体裁：联

政随官好，谤与名俱，岭海坠鸢终所历；境以世迁，人同春去，衡阳归雁有余哀。
挽郑汝成联
作者：张謇
朝代：清
体裁：联

祸乱有何可言，坚壁难忘前战史；是非久之自定，良金应写故将军。
挽黄兴联
作者：张謇
朝代：清
体裁：联

中年遽折雄姿，呕血不挠翁叔节；大勇无如悔过，本心犹见秣陵书。
斐馆联
作者：张謇
朝代：清
体裁：联

请为诵郑风诗，适子之馆，授子之粲；不能忘鲁论语，观其所由，察其所安。
濠阳小筑曼寿堂联
作者：张謇
朝代：清
体裁：联

某水某丘，敬爱有加，吾童子时钓游所在；可坐可濯，起居惟适，大丈夫方闲处之为。
狼山宝塔联
作者：张謇
朝代：清
体裁：联

我佛见一切善男善女人，皆当欢喜；是塔具七宝大乘上乘相，何等庄严。
虞山谒松禅师墓
作者：张謇
朝代：清

淹回积岁心，一决向虞麓。晨暾彻郭西，寒翠散岩壑。夹道坟几何，鸽峰注吾瞩。停舆入墓庐，空庭冷花竹。亟趋墓前拜，眦楚泪频蓄。凄惶病榻语，万古重丘岳。抵死保傅衷，都忘编管辱。尊驺贡大义，凝欷手牢握。宁知三日别，侍坐更不续。期许更或忘，文字尚负托。平生感遇处，一一缭心曲。缅想立朝姿，松风凛犹谡。九原石台前，随武不可作。
赠上海某医联
作者：张謇
朝代：清
体裁：联

得医者意也之意；用药则神乎其神。
赣榆昭忠祠
作者：张謇
朝代：清
体裁：联

大节可风，公等至今有生气；落花如雪，我来此地正春祠。
赣榆昭忠祠
作者：张謇
朝代：清
体裁：联

秋霜白日，王廪廪兮如生，况当年斫阵横刀，城西破敌；风马云车，灵纷纷兮来下，看故老传边会鼓，海上迎神。
赣榆青口选青书院
作者：张謇
朝代：清
体裁：联

地临齐鲁大区，愿诸生绍述儒林，广为上都培杞梓；客是江淮男子，笑十载驰驱幕府，又来东海看涛山。
通县公园南楼联
作者：张謇
朝代：清
体裁：联

远山长江，朝晖夕阴，气象万千，大观备矣；良辰美景，赏心乐事，友朋二三，共尽此娱。
通县公园嘉会堂联
作者：张謇
朝代：清
体裁：联

子桓南皮尽宾燕欢，丝竹并奏，觞酌流行，当此之时，忽然不自知乐逸；羲之兰亭序修禊事，仰观宇宙，俯察品类，后之览者，亦将有感于斯文。
通县公园宛在堂联
作者：张謇
朝代：清
体裁：联

陂塘莲叶田田，鱼戏莲叶南莲叶北；晴雨画桥处处，人在画桥东画桥西。
通县公园适然亭联
作者：张謇
朝代：清
体裁：联

世间科第与风汉；槛外云山是故人。
通县城楼联
作者：张謇
朝代：清
体裁：联

昔说是州今是县；大江之尾海之端。
长沙明德学校联
作者：张謇
朝代：清
体裁：联

求应用学；复本体明。
门联
作者：张謇
朝代：清
体裁：联

官成十八品；世阅一千年。
骑岸镇关帝庙
作者：张謇
朝代：清
体裁：联

斥卤几沧桑，扶海如仍汉家土；风云会车马，崇祠常傍范公堤。
骑岸镇关帝庙
作者：张謇
朝代：清
体裁：联

蜀汉惟公，如日月行天，江河行地；春秋福我，有桑麻之利，蒲鱼之饶。
如此江山·丁酉九秋汪孟慈农部自都门书来为述宝晋讲院生徒祀先儒林容甫先生于金山精法楼谱如此江山寄呈
作者：张讯槎
朝代：清
体裁：词

遥天盼断征鸿影，都门尺书才到。示我新题，书君旧感，一吐先生怀抱。翻增懊恼。恼隔岸江潮，莫寻孤棹。具有先型，触来风木泪多少。儒林已传不朽，佛龛今供养，天地同老。宝瑟尘生，金炉香烬，举世凄凉同调。花飞水杳。料天上修文，玉楼先召。一阁淩虚，数峰青未了。
书愤
作者：张诰
朝代：清

屏迹空余世外身，十年怀抱怅难申。固知张咏常违俗，谁信曾参不杀人。虫臂鼠肝无作有，白衣苍狗幻疑真。伤心只为同心死，说与旁人恐见嗔。
立秋日山庄即事
作者：张诰
朝代：清

昨宵一叶下庭梧，为报山庄烈暑徂。投老纵惊时易换，迎凉如遇病初苏。远林残照疏蝉响，小院新晴独鸟呼。问我沈吟亦何事，临溪却笑柳州愚。
客夜和南副弟韵
作者：张谦
朝代：清

话旧眼难著，窥窗雨暗生。惊心闻鹤唳，促膝听鸡声。今夕聊杯酒，何年遂耦耕。雁行中道判，有梦不分明。
平山春望
作者：张谦
朝代：清
体裁：五言律诗

迥立高原上，凭虚望远天。对江山敛雾，近郭水生烟。钟磬闻村寺，笙歌过酒船。隋家遗柳树，长使后人怜。
扶沟道中
作者：张谦
朝代：清
体裁：五言律诗

破晓出扶沟，遥天雾未收。水痕侵客鬓，寒色上征裘。事业浑鸡肋，功名愧虎头。早知行役苦，悔不卧林丘。
西水驿
作者：张谦
朝代：清
体裁：五言律诗

停桡西水驿，击柝已三更。野阔诗怀壮，天寒酒力轻。雁声惊别梦，月色鉴离情。江上多渔唱，征人睡未成。
赠吴宾贤
作者：张谦
朝代：清
体裁：五言排律

朝暮多悲风，吹君海上屋。君当未衰时，早已谢荣辱。吟诗二十年，空斋苔藓绿。戎马遍乾坤，贫老甘林麓。贱子苦风尘，古道蒙相属。誓当归旧林，饥饿栖穷谷。君钓槎头鱼，我侣涧边鹿。万里岁寒心，相望慰幽独。
过友人旧宅
作者：张谦
朝代：清
体裁：七言绝句

旧板桥边处士家，三间老屋自欹斜。野风忽送香过涧，开遍墙阴卐字花。
述怀
作者：张谦
朝代：清
体裁：七言律诗

一粟乾坤泡影微，苍松翠竹自相依。冰霜寒甚无椒酒，刀尺声催尚葛衣。小有才华非至理，绝无闻见是玄机。古今不少高贤传，毕竟柴桑似者稀。
高士湖
作者：张谦
朝代：清
体裁：七言绝句

凉风瑟瑟起菰蒲，九十九峰青此湖。高士不来鹤飞去，沙堤剩有月轮孤。
万里桥上望浣花溪
作者：张谦宜
朝代：清

逢人先问浣花溪，万里桥头路向西。锦水细浮红叶下，雪山高压白云低。炊烟绕屋斜分竹，落雁将雏晚傍堤。景物曾经离乱后，悬知当日是幽栖。
中卫
作者：张谦宜
朝代：清
体裁：五言排律

山势东南尽，河流西北斜。旋风高折树，烈日下蒸沙。斥土无萤火，炎天有柳花。田淤香稻叶，水冷细芹芽。虎迹连荒草，驼鸣急暮笳。孤城开四术，板屋列千家。烽接临洮塞，星冲北望槎。青酥三接酒，紫雪九烝茶。马市雕题译，浮屠驯象车。佛曾分舍利，龙亦载袈裟。礼视和亲重，装如报聘奢。降王收部曲，堠骑射亭鸦。四姓归都护，三边付押衙。秦兵方嚄唶，齐客正咨嗟。倚剑崆峒外，垂纶瀚海涯。壮心愁岁晚，秋色上蒹葭。
中卫
作者：张谦宜
朝代：清

山势东南尽，河流西北斜。旋风高折树，烈日下蒸沙。斥土无萤火，炎天有柳花。田淤香稻叶，水冷细芹芽。虎迹连荒车，驼鸣急暮笳。孤城开四术，板屋列千家。烽接临洮塞，星冲北望槎。青酥三接酒，紫雪九烝茶。马市雕题译，浮屠驯象车。佛曾分舍利，龙亦载袈裟。礼视和亲重，装如报聘奢。降王收部曲，堠骑射亭鸦。四姓归都护，三边付押衙。秦兵方嚄唶，齐客正咨嗟。倚剑崆峒外，垂纶瀚海涯。壮心愁岁晚，秋色上蒹葭。
偶成
作者：张谦宜
朝代：清

一月村中住，心清学息机。竹香人独坐，花落燕双飞。客莫来投谒，书常引下帷。今朝晴更好，自晒旧蓑衣。
拟赠程穆倩
作者：张谦宜
朝代：清

谁能诗思入风云，屈指南都老隐君。脉望仙鱼含斗气，禹陵秘笈走龙纹。山封乳洞还招隐，砚带霜皴未可焚。北地崆峒称劲敌，也应心折水犀军。
早发废丘关
作者：张谦宜
朝代：清

阁道苦淋雨，秋阴不肯晴。晓渡废丘水，雨脚四塞横。策马上半山，亲见白云生。竹木陡昏黑，虫语空秋声。朝暾闪高顶，丹砂霜叶明。白云倏舒卷，上与苍天平。劳劳问前路，深愧山水清。
游兰州五泉寺登鬘云阁
作者：张谦宜
朝代：清

曲槛排山骨，藤萝四壁悬。苔青莲叶下，树老佛镫前。石透云烝窟，泉深月在天。半空闻妙梵，孤磬隔溪烟。
鞍子岭
作者：张谦宜
朝代：清

前岭下陂陀，驿路疑中断。峡转地轴开，山形又一变。遵路复前驱，平芜睇远岸。驭者正扬鞭，冈阜重相见。覆甑各低昂，菁葱而峭茜。一笑下长辕，徐行将过半。回首望复岚，烟横如匹练。借问跨石鞍，何如马道栈。
云若筑室颜曰寄斋索诗为赋此
作者：张象津
朝代：清

风轮转大千，一尘缘飞坠。坱然升降中，生物息相吹。遐睇尽寰宇，俯仰缅身世。稊粟落大瀛，狭钜两不异。形骸寄须臾，况又寄所寄。彼哉愦愦者，瑶璇起平地。所居仅容膝，胡为劳远致。深谋裕千载，展转无终既。会见瓦砾场，离离长秋穗。始藏孟尝君，终下雍门泪。爰有达生人，空洞无物累。一室羲皇前，嗒焉齐醒醉。而以寄名斋，谓与斋相值。有寄即有归，若归于何庇。君言归何有，神马意为辔。当其意尽时，万缘风云彗。寄无归亦无，言寄乃非伪。人事渺无穷，纷营无愚智。道术亦各出，深岩难拟议。孰为楚庄周，孰为鲁展季。援笔为赋此，略见山枢意。后来者谁与，勿谓斯言戏。
忆临朐山居
作者：张象津
朝代：清

三载秋风劳梦魂，曾经采药入烟村。四山红叶客双屐，一坞白云家半门。宿果收完芳树老，名花开尽石床温。武陵旧事凭谁问，拟殖田庐长子孙。
柳下
作者：张象津
朝代：清

柳下听鸣蝉，微阴驱薄暑。岸阔蓼花风，石净绿萝雨。汎汎水禽嬉，波上久容与。怅然念远人，日夕渺何许。
桔槔叹
作者：张象津
朝代：清

城中祷雨城外晴，城外祷雨赭云生。赭云散尽暮天碧，城外遍起桔槔声。桔槔彻夜声不停，判将身手与天争。天公仁闵覆苍生，百神司命周八纮。雨师唤云云不应，雷公鞭鼓鼓不鸣。付与桔槔自作程，桔槔非人水不行。鹤俯鹳啄尻首并，汗流渍与井干平。畦中依然水不盈，苗稀散作鱼尾赪。夜阑气尽声不尽，隐隐倦力相支撑。此时肃肃晓风清，城中达官梦初醒。美人素绠汲银瓶，辘轳却向雕阑听。
登楼
作者：张象津
朝代：清

晨起日色昏，村落隐轻雾。相将楼上来，豁然乾坤露。晴高大岘云，秋远济阴树。海山何处归，万里如可步。
秋夜不寐
作者：张象蒲
朝代：清
体裁：五言律诗

萧条秋九月，寂历夜三更。漏永思无绪，愁多梦不成。残镫浮客舍，落叶怨秋声。侧耳邻家笛，萧然万虑清。
秋夜不寐
作者：张象蒲
朝代：清

萧条秋九月，寂历夜三更。漏永思无绪，愁多梦不成。残镫浮客舍，落趺怨秋声。侧耳邻家笛，萧然万虑清。
远游曲
作者：张贞
朝代：清
体裁：五言绝句

远游那可了，坐惜红颜老。花开隔岸林，目断江南草。
和友游定岩读书岩诸胜
作者：张贞生
朝代：清

定光去后杖无踪，独惹游人篆石宫。磴绝连云三径别，岩虚漏月七情空。书帷案润窗前迹，瓮牖桥成指上功。代远传闻多涉怪，钵盂信否可降龙。
送友从军
作者：张赓奏
朝代：清
体裁：七言律诗

秋风此日挂弓情，一剑书生仗策行。天柱江流鸣塞角，燕山夜月驻秦筝。军麾南下从王粲，羽猎东巡荐马卿。重典新开麟阁待，几时齐看海云平。
皖江怀古
作者：张赓谟
朝代：清
体裁：七言律诗

弯弧此地射蛟还，汉武旌旗指顾间。芝草九茎生汉殿，蒲桃万里入秦关。空中枣脯仙人阁，望里金银海上山。到底英时能悔过，轮台一诏泪潸潸。
自赠
作者：张赓谟
朝代：清
体裁：七言律诗

湖上青山不放余，春猿秋鹤过居诸。遍栽篁筱缘医俗，岂为穷愁始著书。祸福漫言翁失马，濠粱还笑子非鱼。诗肠别有三分侠，莫认疏狂病未除。
秋夜闻邻姬鼓瑟
作者：张超
朝代：清
体裁：七言律诗

露冷梧楸玉杵催，谁携宝瑟漫徘徊。无心自谱鸳鸯曲，有意偏添鹦鹉杯。拂拂梁尘飞绮柱，离离凤影落丛台。高堂夜永清晖遍，疑引潇湘帝子来。
黄田驿
作者：张轼
朝代：清

早起黄田驿，家乡路尚遥。客船穿石眼，秋露湿山腰。滩险波平岸，村深柳隔桥。不知高阁上，清管为谁调。
赠亭彦
作者：张辰
朝代：清
体裁：古风

椅梧荫百尺，翙凤鸣高枝。下有绿萝草，攀援同兔丝。结交常相因，金石贵不移。顾我蓬室士，同心贲光仪。相与崇明德，皓首良可期。深情发壮采，嘉会及芳时。愿附云中凤，千里或差池。
丁未春日将归里门赋别楚中诸友
作者：张迎煦
朝代：清

颓然自觉百无能，且学吾宗老季鹰。皮相可怜成躄叟，头衔又复署聋丞。岂真樗栎偏多寿，未必参苓尽有凭。算到不如归去好，乡心先已过吴兴。
端江舟晚
作者：张迎煦
朝代：清

据关酋虏迟来庭，角吹楼船去不停。靺鞨晴波摇夕照，貔貅小队列津亭。村村榕荫浓垂绿，朵朵莲峰远送青。醉倚吴钩一长啸，鱼龙惊起晚风腥。
水龙吟
作者：张迎禊
朝代：清

朝来静掩茅斋。喜无车马轻相过。匆匆朝市，年年奔走，应嗟计左。百岁光阴，人生能几，电光石火。问床头金尽，功名何物，休只是，悲无那。多少朱门烟锁。胜蜗庐，幸还未破，闲中且把。笔床茶灶，安排贴妥。待看春回，花明柳媚，莺吟燕和。更《南华》一卷，辋川半幅，尽饶清课。
赠马蓼庵六十
作者：张迎禊
朝代：清

屈指升恒又十龄，芒鞋踏遍海山青。过墙浊酒朝朝漉，接舍高谈夜夜听。片月许分居士榻，一编拟注太元经。春风步屧南村柳，相唤相呼绿满汀。
贺张百熙60寿联
作者：张运万
朝代：清
体裁：联

天府粟颁，乃赡宗族；长沙星朗，遥祝寿昌。
五人墓
作者：张进
朝代：清

意气偶然激，成名竟杀身。空山馀落日，古木出青磷。地近要离墓，云连胥水滨。匹夫能就义，嗟尔附炎人。
由空谷至中峰
作者：张进
朝代：清

出谷山路转，松深馀落晖。隔林闻语响，始知人采薇。归鸟引前路，涧花点客衣。倚筇憩梵宇，钟鸣自掩扉。
雪中忆家园池上草堂
作者：张进
朝代：清

客居常苦寒，况复积深雪。夜明山鸟惊，清响寒柯折。遥知池上园，虚白人踪绝。
下建溪诸滩
作者：张远
朝代：清

无诸拓闽疆，山川贾馀霸。乱石斗雷霆，终古不可罢。轻航一鸟疾，砰湃千转下。前舟欻然没，初见各惊诧。须臾出白浪，回旋去如射。生命寄柁师，与石争一罅。在险魂屡飞，过后舌频咋。造物产湖海，至此穷变化。若匪众盘涡，闽溪高可泻。仙霞插霄汉，天险此其亚。所有纵横徒，一丸每频借。吾闻天下雄，以德不以诈。闽中如井底，未足供叱咤。安得常治平，弦歌出桑柘。
古意
作者：张远
朝代：清
体裁：古风

庄周梦为蝶，牛哀化为虎。此身等浮云，何物得自主。登高眺遐荒，松柏莽平楚。昔为公与侯，今作粪与土。贵贱同一归，空烦泪如雨。青春不再来，白石足可煮。竦身命黄鹄，云霄待吾举。
天章寺怀古
作者：张远
朝代：清
体裁：五言律诗

为访天章寺，溪行戴晓星。天花吹石磴，溜竹泻兰亭。鸟下还听法，龙归不辨形。桥山弓剑杳，何处问冬青。
岁暮寄怀故园亲友
作者：张远
朝代：清

一年一万一千里，马足车轮舴艋舟。自笑此身浑似叶，不知于世复何求。磨牛处处循陈迹，笼鸟依依忆故丘。正是羊城梅放日，瘴云霾雨独登楼。
开笼行
作者：张远
朝代：清

鳌江之山削苍玉，鳌江之水浮深绿。石榴花发春茫茫，鹧鸪无数啼山麓。一声两声纷如泣，落日衔山声渐急。其中有客思江南，怪尔曾云行不得。罗入笼中寄远人，不伤其羽伤其神。深林丛草那可问，却看燕雀心酸辛。聪明文采古所戒，生人生物同至仁。开笼放入青霄去，还尔悠悠自在身。
燕昭王墓
作者：张远
朝代：清
体裁：七言律诗

落落高坟直到今，秋风惆怅独登临。燕山草落霜逾苦，碣石沙寒日易沈。逆旅祇怜余白首，荒台不见有黄金。莫言近代无良马，孤负当年一片心。
登滕王阁
作者：张远
朝代：清

高阁登临此大观，四山对面压龙盘。岂无词赋惊阎帅，已把文章让子安。人世百年风浩浩，长江千古水漫漫。南州高士今谁是，有客斜阳独倚阑。
自题山水画册
作者：张远
朝代：清
体裁：七言绝句

烟岚浓冷雨初晴，人在翠微深处行。云气湿衣风透骨，隔林犹听乱泉声。
还至延平遥望先墓有作
作者：张远
朝代：清

登楼遥望墓门秋，辛苦经年尚剑州。岂有弟兄依陇亩，只凭风雨护松楸。来从豺虎行边路，去逐鲸鲵腹里舟。四十无成还浪迹，云山何处可回头？
送沙子羽之日本
作者：张远
朝代：清

寿安山迥敝云烟，邪马台高四面天。缥缈似游星汉外，依稀直到日轮边。乘桴昔日伤尼父，蹈海今谁是仲连。见说遗经在兹土，却将吾道问东偏。
闽中杂感
作者：张远
朝代：清

奕叶承恩异姓王，巃嵷宫殿拟汾阳。三年鼙鼓惊天地，当日清箫引凤皇。蓝水一丸争鼠穴，仙霞千骑失羊肠。莲花峰下荒坟月，惭愧他家白马郎。
题黄山山人墨竹
作者：张远
朝代：清

结体欲密势欲舒，节圆叶老如草书。吴兴已往不可作，此君顾影空扶疏。黄山山人澹于菊，胸有千竿万竿竹。翛然落笔电与雷，纵横幻诞何奇哉！墨汁三升酒一斗，飒飒晴空风雨来。蛰蛇出蠖剑出匣，夭矫老龙卸龙甲。共道一日不可无，颇恨古人无我法。袜材挥尽世莫知，撑肠拄腹徒尔为。伯时画马入马腹，但恐山人变竹枝。
鹊巢为童子所破二首
作者：张远
朝代：清

十载风尘客，栖栖旅食难。以予摇落意，羡尔一枝安。力尽哓哓语，巢成呴呴欢。岂期轻薄子，偷眼已相看。病起怜双鹊，依依向我悲。巢倾宁问卵，身在竟安之？天地饶鹰隼，江湖足鼓鼙。羁栖随饮啄，且莫怨群儿。
鹊巢为童子所破二首·其一
作者：张远
朝代：清

十载风尘客，栖栖旅食难。以予摇落意，羡尔一枝安。力尽哓哓语，巢成呴呴欢。岂期轻薄子，偷眼已相看。
鹊巢为童子所破二首·其二
作者：张远
朝代：清

病起怜双鹊，依依向我悲。巢倾宁问卵，身在竟安之？天地饶鹰隼，江湖足鼓鼙。羁栖随饮啄，且莫怨群儿。
咏怀
作者：张远览
朝代：清

抱影成独吟，白日忽已暮。归鸟羽翘翘，三匝绕庭树。自别同心人，十载艰良晤。岂无新相知，怀此平生故。相去日已遥，芳辰谁与度。处子冰雪姿，望望有余慕。君子执高节，厌浥夜多露。
武九罢博山却寄
作者：张远览
朝代：清

藉甚博山令，音书远易乖。闻君挂吏议，长揖归茅斋。岁有耕何获，官清罢亦佳。余思投刺去，指日渡清淮。
登令武山绝顶望嵩岳
作者：张远览
朝代：清

荦确通微径，高崖势欲骞。晴云开二室，秋色满中原。烟暝千林接，风回万壑奔。便思骑鸾鹤，西去看昆仑。天半龙门峡，云间启母祠。遥岑何窈窕，残照与参差。鬓发风尘早，烟霞日月迟。当今思将相，申甫降何时。
登令武山绝顶望嵩岳·其一
作者：张远览
朝代：清

荦确通微径，高崖势欲骞。晴云开二室，秋色满中原。烟暝千林接，风回万壑奔。便思骑鸾鹤，西去看昆仑。
登令武山绝顶望嵩岳·其二
作者：张远览
朝代：清

天半龙门峡，云间启母祠。遥岑何窈窕，残照与参差。鬓发风尘早，烟霞日月迟。当今思将相，申甫降何时。
白龙崖
作者：张远览
朝代：清

舟过白龙崖，石笋插千寻。石气郁为龙，高卧无古今。如何不作雨，长恋青山岑。高望不可即，迟尔金玉音。
九日同人登黄鹤楼晚归四首·其一
作者：张连登
朝代：清
体裁：七言律诗

木落江城菊已黄，汉南烟景又重阳。湖湘昼夜东归海，鸿雁飞鸣北去乡。一路芙蓉侵剑佩，半山岚翠上衣裳。閒来为问庾开府，何处风流胜武昌？
九日同人登黄鹤楼晚归四首·其三
作者：张连登
朝代：清
体裁：七言律诗

落日苍茫下鄂州，长空依旧大江流。阿谁待月閒吹笛？有客看山独倚楼。芦苇白摇寒鹭影，蓼花红绽满湖秋。莫辞踯躅归来晚，更向云霄最上头。
九日同人登黄鹤楼晚归四首·其二
作者：张连登
朝代：清
体裁：七言律诗

从来胜地喜登临，不厌苔阶屐齿侵。江汉路分平楚阔，鱼龙秋老暮涛深。一川云气争消长，五夜钟声变古今。欲折黄花寻故事，萧萧短发未须簪。
九日同人登黄鹤楼晚归四首·其四
作者：张连登
朝代：清
体裁：七言律诗

一层松影一梯云，黄鹄矶头望已曛。叠石不教鲸作浪，到山应许鹤为群。真人手授茱囊古，仙乐亲从紫府闻。今日高朋称满座，閒偷醉眼看参军。
登黄鹤楼二首·其一
作者：张连登
朝代：清
体裁：七言律诗

千秋一胜岿然高，喜御天风揽绣袍。远岫烟浮争拱翠，大江练净不飞涛。犹怜芳草催新赋，直取梅花补楚骚。何羡昔人来控鹤？升平歌吹是仙璈。
登黄鹤楼二首·其二
作者：张连登
朝代：清
体裁：七言律诗

敕书再建压蓬莱，十二红窗碧雾开。代远何妨鹦鹉去？时清定有凤凰来。烟霞不尽摇诗笔，形势长宜对酒杯。好接九天霖雨近，万家齐□□春台。
黄鹄矶观渡
作者：张连登
朝代：清
体裁：古风

黄鹄矶头枫叶凋，江风吹岸草萧萧。贾客收帆泊残皋，鸣榔击榜声嘈嘈。回波四面天周遭，忽尔穷阴作怒号。白浪斜飞百尺高，奔云捲雪山动摇。流光闪闪滚银涛，中有小艇浮鸿毛。手打两桨口歌谣，左顾右盼舟不操。蜻蜓点水波上飘，欲剪不剪如迎潮。翻笑江豚拜浪劳，观者失色魂尽消，小船已过龟山坳。我欲淩虚奠八鳌，莫教洪水日滔滔。和风甘雨不鸣条，四海安澜颂圣朝。
挽曾国荃联
作者：张通浩等
朝代：清
体裁：联

易名兼胡左，荣极饰终，胙土分茅长不朽；忠榇返湖湘，情殷执绋，故乡寒士痛无依。
挽张之洞联
作者：张通谟
朝代：清
体裁：联

存古于维新之世，定策于顾命之时，相业如斯真不朽；文学为多士所宗，风度为当朝所重，哲人其萎剧堪悲。
感怀
作者：张逢尧
朝代：清

秋老霜飞夜奈何，乌衣旧燕痛无多。武陵花识秦渔父，曲水觞迷晋永和。声断蟪蛄窥上古，阵空蝼蚁闭南柯。昨宵宴罢麻姑酒，遥听蓬莱起棹歌。
海门杂兴
作者：张逢尧
朝代：清

暖爱梨花冷爱梅，小篮拾得翠云堆。须知方丈山中蝶，尽是轩辕劫后灰。飘渺仙乡新雁句，清凉天语故人杯。昨宵曾作沧桑梦，多少啼莺唤始回。
烟雨楼
作者：张逸
朝代：清
体裁：七言律诗

楼外笙歌列画船，湖光春色总堪怜。游心不待壶觞醉，写景难将水墨传。晴浪忽飞千尺雨，远村常带几分烟。斜阳乍向层城下，月色无尘到槛边。
北征凯旋诗六首
作者：张逸少
朝代：清

独断行天讨，亲征下诏书。六师谁敢敌，万里总长驱。列缺轰雷炮，横参耀隼旟。钩陈环紫极，肃肃护储胥。变化鸟蛇阵，横纵虎豹韬。风生群马啸，日落大旗高。御仗森金甲，军锋淬宝刀。胜兵严壁垒，谁敢卸征袍。圣泽如时雨，军中尽感恩。犀衣颁七校，骏骑给千屯。令自秋霜肃，纶同春日温。众心连指臂，饮马黑河源。神兵天上落，迅疾下兰皋。螳臂当车辙，洪炉燎羽毛。妻孥俱自尽，丑类敢潜逃。已奏犁庭绩，应将弓矢櫜。俘谍邀宽典，恩先赦胁从。军门齐款缚，圣度自包容。日逐诚难赦，昆邪亦可封。因知沙漠外，俯首望颙颙。扫穴传方略，丰碑勒武功。亦曾资众策，只自断宸衷。战伐夷头曼，威名俪有熊。归来颁赏赉，燕飨赋《彤弓》。
北征凯旋诗六首·其一
作者：张逸少
朝代：清

独断行天讨，亲征下诏书。六师谁敢敌，万里总长驱。列缺轰雷炮，横参耀隼旟。钩陈环紫极，肃肃护储胥。
北征凯旋诗六首·其三
作者：张逸少
朝代：清

圣泽如时雨，军中尽感恩。犀衣颁七校，骏骑给千屯。令自秋霜肃，纶同春日温。众心连指臂，饮马黑河源。
北征凯旋诗六首·其二
作者：张逸少
朝代：清

变化鸟蛇阵，横纵虎豹韬。风生群马啸，日落大旗高。御仗森金甲，军锋淬宝刀。胜兵严壁垒，谁敢卸征袍。
北征凯旋诗六首·其五
作者：张逸少
朝代：清

俘谍邀宽典，恩先赦胁从。军门齐款缚，圣度自包容。日逐诚难赦，昆邪亦可封。因知沙漠外，俯首望颙颙。
北征凯旋诗六首·其六
作者：张逸少
朝代：清

扫穴传方略，丰碑勒武功。亦曾资众策，只自断宸衷。战伐夷头曼，威名俪有熊。归来颁赏赉，燕飨赋《彤弓》。
北征凯旋诗六首·其四
作者：张逸少
朝代：清

神兵天上落，迅疾下兰皋。螳臂当车辙，洪炉燎羽毛。妻孥俱自尽，丑类敢潜逃。已奏犁庭绩，应将弓矢櫜。
如梦令
作者：张逸藻
朝代：清

愁比乱丝常绊。心共芭蕉不展。屈指几分秋，落叶又惊秋晚。休算。休算。秋不抵愁一半。
岸柳
作者：张逸藻
朝代：清

千丝万缕不胜娇，空向风前舞楚腰。寂寂小桥人不到，和烟和雨弄春潮。
杨柳
作者：张逸藻
朝代：清

南浦多别离，行人去相续。杨柳不知愁，春风依旧绿。
浣溪沙
作者：张逸藻
朝代：清

倦眼慵开半未醒。云鬟低压玉钗横。朦胧扶枕不分明。破梦有声风着力，惜花留影月多情。夜深无语立银屏。
点绛唇
作者：张逸藻
朝代：清

枝上俱空，堆阶重叠花无数。榆钱满树。难买春光住。杜宇频啼，乱舞长空絮。风和雨。送春归去。毕竟归何处。
秋夜
作者：张逸藻
朝代：清

残灯摇瘦影，冷雨掩重楼。为有还家梦，翻添一段愁。
初秋晓入龙井
作者：张道
朝代：清

露气收不起，山气袭衣凉。背日松杉韵，含风草蕨香。溪田抽早稻，路蝶觅秋粮。岭曲逢樵女，疏花满髻旁。
别叔总
作者：张道
朝代：清

春风吹绿越岘烟，中有鹤爪留其颠。共寻游赏十七日，能洗别愁三数年。流水青琴思归引，名都白马从军篇。与君出处两难主，安得并耕盘谷田。
坐艇子渡江
作者：张道
朝代：清

浅浅瓜皮狎小舟，不将风浪怕横流。空明恰称鸥凫性，饱看云山两岸秋。
寒食道中忆诸亡友
作者：张道
朝代：清

眼中一掬亲朋泪，弹入春风宿草多。绿发年催书客老，黄垆春断酒人过。邻家笛怨生官柳，山郭诗魂带女萝。杜宇莫啼寒食雨，纸灰如雪柰渠何。
旅夕病榻作
作者：张道
朝代：清

疏帘微雨减吟词，鹤背风多瘦不支。客里怀人偏善病，最难酒醒梦回时。
越城晚发
作者：张道
朝代：清

山城敛夕晖，挂屐共春归。桥晕圆吞桨，篙声猛入矶。迎人高树黑，窥水远星肥。吟得诗成画，贫游未悔非。
题端木叔总诗后
作者：张道
朝代：清

青田莽莽高云秋，中有鹤气清且遒。石门瀑流泼天大，山空地冷真龙卧。君取元精总入诗，萧森澹荡蟠孤姿。太古明月混元雪，姑射天身自然洁。我诗倔强风沙粗，摩荡清景知能无。对此徘徊愧邢尹，口噤其妙心已领。会当努力秃万豪，与君并世追风骚。书成藏汝洞天府，鹤咮龙心夜能语。
武陵春·春暮
作者：张道介
朝代：清

杨白花飞飞几许，点点落帘钩。萍踪切莫逐波流。端为那人愁。鸠妇呼晴还唤雨，晴雨总无由。好携樱笋上兰舟。绿阴天际游。
浣溪沙·夏闰
作者：张道介
朝代：清

开遍荼縻一院香。困人天气日初长。池塘深浅浴鸳鸯。禊帖午临欹枕倦，玉琴晚奏短襟凉。登楼惆怅又斜阳。
满庭芳·题画拳石
作者：张道介
朝代：清

泼墨濡毫，缀成小石，宛然霞浸云烘。幽窗舒卷，几席列奇峰。点点莓苔如滴，清闲供、可入诗筒。消昼永、评花品茗，日日坐春风。何殊游胜地，连山拱壁，软土推红。见岚光岫色，倒映帘栊。休羡南宫怀袖，玲珑样、晴雨空濛。珍藏好，莫教轻掷，文锦细加封。
长相思·秋夜
作者：张道介
朝代：清

灯影残。月影残。烟树微茫夜已阑。个人犹未闲。思恹恹。病恹恹。一段心情何处牵。长天秋水边。
虎阜遣兴
作者：张道深
朝代：清

四月江南晒麦天，日长无事莫高眠。好将诗思消愁思，省却山塘买醉钱。千秋霸气已沈浮，银虎何年卧此丘。凭吊有时心耳热，云根拨土觅吴钩。
虎阜遣兴·其一
作者：张道深
朝代：清

四月江南晒麦天，日长无事莫高眠。好将诗思消愁思，省却山塘买醉钱。
虎阜遣兴·其二
作者：张道深
朝代：清

千秋霸气已沈浮，银虎何年卧此丘。凭吊有时心耳热，云根拨土觅吴钩。
题黄鹤楼
作者：张道深
朝代：清
体裁：联

鹤来鹤去忆仙踪，趁此日登临，风月留吟，江山如画。楼废楼兴成幻境，问当年逸事，梅花不语，玉笛无声。
在屯值寒食节
作者：张道渥
朝代：清

时节牵归梦，猿啼梦又阑。宦情原不热，旅食本长寒。何异投荒客，真成耐冷官。我非无麦饭，欲洒墓田难。
郡城官舍门联
作者：张道渥
朝代：清
体裁：联

杨柳江城临画稿；梅花官阁寄诗魂。
佛手柑
作者：张道源
朝代：清

金色曾传授记年，好从清苦味真诠。如何有手多相似，不及天龙一指禅。
汝阳道中遇雨
作者：张邦伸
朝代：清

水落平沙雨一痕，廉纤不断自朝昏。马前看取长堤柳，绿到淮南第几村。
游苏门
作者：张邦伸
朝代：清

太行西来一万里，奔矗直到苏门止。衔烟喷雾不可羁，化作飞泉百道起。涌金亭下云雷喧，大珠小珠沸灵源。蛟龙夜撼苍山动，银涛倒卷天河翻。潆洄吐纳千万状，一泓清泌流春盎。海眼潜通星宿波，楼台装点西湖样。我家江水西复西，浣花锦水联清溪。一行作吏来中土，峨眉玉垒青云迷。登高忽弄啸台月，树影山光两明灭。岭头南望见中原，九曲河流杯底泄。孙隐君，去已久，鸾凤之音世无有。仙人天际一招手，他年共作山中友。君其归乎许我否。
题盘白山人月林清影图
作者：张邦伸
朝代：清

凉气入疏林，秋光耿遥夕。幽人起披襟，弄月吟寒碧。岭上松风鸣，岩畔流云积。何处啸鸾声，伫立情脉脉。
人日
作者：张邦柱
朝代：清

残雪初消古市傍，一鞭款款去来忙。春交水上三分暖，风落梅边几瓣香。颠倒酒人欹皂帽，浅深油壁簇红妆。天公解为佳辰霁，不放微云碧宇藏。
谒柳公祠
作者：张邦柱
朝代：清

窜迹湘滨十载逾，天将华藻辟灵区。从教后世更称圣，不及先生旧号愚。八记风流泉石润，四家文字鬼神扶。尘颜未敢修长跪，古座衣冠冷笑吾。白日悲歌荔子丹，愚溪桥下水漫漫。柳公岩古长留姓，司马塘今尚纪官。遗庙两州尸祝在，穹碑一片墨痕残。清时无复徵蛇乳，闾左恬熙赋役宽。
谒柳公祠·其一
作者：张邦柱
朝代：清

窜迹湘滨十载逾，天将华藻辟灵区。从教后世更称圣，不及先生旧号愚。八记风流泉石润，四家文字鬼神扶。尘颜未敢修长跪，古座衣冠冷笑吾。
谒柳公祠·其二
作者：张邦柱
朝代：清

白日悲歌荔子丹，愚溪桥下水漫漫。柳公岩古长留姓，司马塘今尚纪官。遗庙两州尸祝在，穹碑一片墨痕残。清时无复徵蛇乳，闾左恬熙赋役宽。
挽文晟联
作者：张邦泰等
朝代：清
体裁：联

垂四十载循吏，本实心，行实政，遗爱在民，到处棠阴思召伯；捍万千贼凶锋，内无饷，外无援，见危授命，他年庙食重程乡。
一峰庵
作者：张金度
朝代：清
体裁：五言律诗

迢递寻山路，秋高第一峰。断云生落木，返景响寒淙。危步临斜石，披榛抚老松。攀幽何限意，筇竹独相从。
咏彬县塔
作者：张金度
朝代：清
体裁：七言律诗

浮图耸矗碧山头，顶上藤萝老树秋。天宝乱离经过未，开元遗迹尔还留。月临七级彬亭冷，影浸孤城碧水流。问道阶梯何事废，只缘高处客心愁。
室联
作者：张金度
朝代：清
体裁：联

富贵功名，须要自然而至者；仁义道德，贵在勉强而行之。
书吴祭酒集
作者：张金镛
朝代：清

世事茫茫一局棋，沧桑阅尽鬓添丝。可怜地老天荒后，正是河清海晏时。词赋江关留庾信，才名宫禁重微之。十三陵树苍茫甚，残月西风寄所思。合肥司马虞山叟，鼎足声名莫共论。初愿岂殊陶隐士，义心终胜赵王孙。余生白发悲歧路，故国青山有泪痕。肠断龟年谭往事，宫槐秋雨最销魂。
书吴祭酒集·其一
作者：张金镛
朝代：清

世事茫茫一局棋，沧桑阅尽鬓添丝。可怜地老天荒后，正是河清海晏时。词赋江关留庾信，才名宫禁重微之。十三陵树苍茫甚，残月西风寄所思。
书吴祭酒集·其二
作者：张金镛
朝代：清

合肥司马虞山叟，鼎足声名莫共论。初愿岂殊陶隐士，义心终胜赵王孙。余生白发悲歧路，故国青山有泪痕。肠断龟年谭往事，宫槐秋雨最销魂。
书顾梁汾寄吴汉槎塞外词后
作者：张金镛
朝代：清

梦远榆关道，魂来枫树林。功名才子祸，生死故人心。绝域寒威早，穷交感慨深。曼声传饮水，肠断各沈吟。古义怀中字，新腔笛里愁。艰难承一诺，辛苦报千秋。剑外凋青鬓，樽边叹白头。绝怜吴祭酒，宿草早山丘。
书顾梁汾寄吴汉槎塞外词后·其一
作者：张金镛
朝代：清

梦远榆关道，魂来枫树林。功名才子祸，生死故人心。绝域寒威早，穷交感慨深。曼声传饮水，肠断各沈吟。
书顾梁汾寄吴汉槎塞外词后·其二
作者：张金镛
朝代：清

古义怀中字，新腔笛里愁。艰难承一诺，辛苦报千秋。剑外凋青鬓，樽边叹白头。绝怜吴祭酒，宿草早山丘。
佘烈女祠联
作者：张金镛
朝代：清
体裁：联

亦有褚渊生，弱质自成松柏劲；终从汪踦死，义心常并芷兰芬。
挽玉保联
作者：张金镛
朝代：清
体裁：联

短后记裁衣，雪窖冰天，万里追随班定远；长安仍索米，鸢肩火色，九衢恸哭马宾王。
武进吊黄县丞时适检元和朱孝廉知止堂诗因并及之
作者：张金镛
朝代：清

毗陵自昔号才薮，博综经史洪孙张。诸家诗歌但余事，专门神妙端推黄。君才岂必似李白，裁花作骨冰为肠。当其作诗极冥想，纵贯千仞横八荒。骚经香草美人怨，雅歌猗兰志士伤。当时诸公竞爱士，得君如得孤凤皇。大兴朱暨我乡郑，赏识实先毕与王。黄金台前歌激昂，何不挈置青云傍。乃使区区就丞尉，奚啻补履烦干将。严冬急霰足双茧，芙蓉一夜彫清霜。心肝竟逼岁年短，魂魄自与关河长。乾隆以来诗派杂，俳优谐笑违宫商。泠泠古音奏瑶瑟，铅山一老颓波障。吴门朱君特晚出，亦以真气为辞章。平生论诗服君最，题词一再言加详。我识朱君未酬和，敛手亦复拜两当。朱君之诗我所重，持较君作参翱翔。咄哉诗人不长寿，后先一例销茧香。断编纵使豹皮在，有几知者哀锦囊。夜深吟苦意激切，九龙掉尾青茫茫。
答七弟问作诗之旨
作者：张金镛
朝代：清

少年作诗花作骨，辞尚葩华韵清越。最宜雪蕊艳春风，亦似冰箸击寒月。中年作诗先读书，书味日积成膏腴。贞柯内荣郁茂实，秀颖外竖蕃蕤敷。诗人之心亦如面，弗论同异要归鍊。鍊辞鍊意惟鍊真，一真所存极千变。不然摇笔万语来，长波一泻何能回。腾驹纵使骋捷足，逸馵毕竟非良材。亦有愁思戛孤唱，想入幽微转生障。或恐尖纤类女郎，还虞刿鉥疲心匠。笑我学诗三十春，书无半豹言不根。康庄未敢越涂辙，细路正苦迷梁津。虚者难传实求是，我言诗法非诗旨。自有端倪不可寻，遥遥山水琴弦指。
答叶润臣侍读次见贻韵
作者：张金镛
朝代：清

幽瀑咽危石，蛟龙深涧眠。君诗与俗异，此曲少人传。夜月窥残酌，晨风动急弦。关河满榛棘，归路隔烟川。
读亭林山人诗
作者：张金镛
朝代：清

河流天上来，月魄海中皎。洪钟蓄奇响，大泽胎异宝。神龙具全体，于诗露一爪。旁皇成至文，喷薄吐元造。万事有根干，孤心斡幽窈。一身刀绳余，六合蓁莽扫。纷纷削椠家，竞夺化工巧。岂知大雅堂，厜㕒矗云表。
闻方蓉房凶问因寄谢一庵
作者：张金镛
朝代：清

绿鬓佳人老，青丝瘦马寒。正当思谢朓，忽复哭方干。羽化销金叶，天高下玉棺。何时设芳醑，同洒泪汍澜。
月夜黄姑滩露坐简山中一二知己
作者：张釴
朝代：清

明河争无波，憩息爱幽境。良游值杪秋，佳趣心各领。颓阳匿馀晖，微月扬清景。草中僧独归，烟际钟初静。霜林飒有声，风壑悄多警。怅与赏心违，长谣一延颈。
闽中九日寄吴中诸兄弟
作者：张釴
朝代：清

海天万里独登台，佳节空嗟白发催。愁绝雁声从北至，苍然秋色自西来。霜清乌石蛮烟豁，潮落金崎越艇回。遥忆故园兄弟在，几人同把菊花杯？
七月二十五日同人登宝石山天然图画阁遇雨和杨传九用樊榭韵
作者：张鉴
朝代：清

佛阁梯桄扱衽登，四山凉翠记来曾。白莲社肯孤良友，坏色衣须借病僧。拾果野猿窥石涧，听经仙鼠拱秋藤。他时再结宗雷约，莫道攒麋我未能。
归云庵怀孙太初
作者：张鉴
朝代：清

不见孙高士，风流自昔闻。湖山留旧社，风月冷归云。飘影离言说，松声澹俗纷。几回参啸旨，蠹叶满斜曛。
舟中望道场山
作者：张鉴
朝代：清

瓜皮艇子荡空濛，淼淼寒流瑟瑟风。白塔红亭遥望处，不知身到水晶宫。秋螺如笑几回看，倚棹城根日又残。好是浮萍吹断影，云屯浪涌作秋寒。
舟中望道场山·其一
作者：张鉴
朝代：清

瓜皮艇子荡空濛，淼淼寒流瑟瑟风。白塔红亭遥望处，不知身到水晶宫。
舟中望道场山·其二
作者：张鉴
朝代：清

秋螺如笑几回看，倚棹城根日又残。好是浮萍吹断影，云屯浪涌作秋寒。
史梦兰继室田太夫人九十大寿
作者：张钓孙、张德孙
朝代：清
体裁：联

东阁梅芬，祥开献岁；北堂萱茂，寿纪添筹。
挽张百熙联
作者：张钟泽
朝代：清
体裁：联

争国粹，醉欧风，各持岐旨，惟我公允执厥中，天如假以数年，应辟神州新世界；能文章，有经济，斯日达材，问时流谁出其右，今不慭遗一老，空怀京邸旧门墙。
登游山赠盛右崇三章章六句
作者：张钟琬
朝代：清
体裁：四言诗

游山之巅，上与云连。俯视一气，点点齐烟。以翱以翔，高揖群仙。（一章）游山之曲，如往而复。瑶草琪花，纷红骇绿。彼美栖迟，其人如玉。（二章）游山之傍，可以相羊。言采其芝，玉液充肠。清风徐引，一枕羲皇。（三章）
落花和韵
作者：张钧
朝代：清
体裁：七言律诗

墙头蛱蝶戏经时，绿萼深深弄影迟。残月晓风寻去迹，登山临水赋新诗。可随流水题芳洁，欲共攀条怨别离。脉脉婵娟悄无语，未知栖燕更依谁。
临东亭看月
作者：张铉
朝代：清

天风吹海月，如水浸虚亭。醉客发长啸，余音入窈冥。江光秋早白，山色夜逾青。何处孤舟笛，凄凉不可听。
深云庵壁上读外舅海门先生诗
作者：张铉
朝代：清

儿时见此诗，面壁心欢喜。盘桓日云暮，雒诵犹未已。今晨款禅扉，破灶茶烟起。尘封阁上经，蜗篆窗间几。重启碧纱笼，生气犹满纸。名山留千秋，先生长不死。
清明前三日甘墩村看桃花
作者：张铉
朝代：清

春半尚阴寒，闲居感羁旅。散愁过北关，独行无伴侣。颇闻甘墩中，花向东风语。快唤坝上舟，随风任容与。行行十里余，明妆无几许。遥瞻李王塘，嫣红才半吐。徒见往来艭，茶商杂渔父。回首忆年时，胜情恣豪举。分舫徵笙歌，联舆嬉士女。兹辰近寒食，光风吝和煦。穆然溯畴曩，愈觉鲜情绪。寂寞打桨还，百壶倒村酤。镫明弥勒龛，潇潇闻夜雨。
焦山自然庵坐雨
作者：张铉
朝代：清

萧萧江上雨，急点振林寒。把酒话今夕，临风怀古欢。沧波秋已晚，红烛夜初残。我亦耽栖隐，蜗庐信可安。
登剑门
作者：张铉
朝代：清

绝壁何代辟，中分称剑门。岂繄巨灵手，擘断苍云根。我从湖中来，但见云吐吞。今晨访岧峣，划然苍翠痕。攀跻甫及半，沧海浮朝暾。俯仰觉愈艰，手更烟萝扪。群山倏然低，始觉兹峰尊。缒凿历幽险，悠悠谁与论。
石帆楼
作者：张铉
朝代：清

凌江片石似帆飞，帆外危楼与石齐。万里海风天浩浩，六朝文物草萋萋。城头画角迎秋迥，杯底银河入槛低。为语山僧勤扫葺，巡春翠辇此留题。
过随园
作者：张铉
朝代：清

西州门畔重经过，风景依然唤柰何。楼上重帘低夕照，桥边小艇压枯荷。绛纱帐掩人来少，黄叶林空鸟散多。此日羊昙倍惆怅，那堪扶醉访烟萝。
挽郭嵩焘联
作者：张铣
朝代：清
体裁：联

持使节遍历华夷，折冲九万里而遥，信誓固齐盟，勋绩实超韩富上；列崇班回翔中外，辞禄二十年之久，灵光尊鲁殿，国士曾蒙管鲍知。
平原道中见汉大夫东方朔故里石碣戏成一绝
作者：张铭
朝代：清

岁星犹自说当年，避世金门亦偶然。底事侏儒成饱死，输他饥死得为仙。
败蕉
作者：张铭
朝代：清

移得苏台种，参差绿扇攒。风霜催旦暮，篱落伴凋残。曾以新诗写，还同旧雨看。岂无松柏茂，念汝太萧寒。
挽曾国荃联
作者：张铭坚
朝代：清
体裁：联

拯民于水火之中，筹边有策，捍患多方，四海沐恩膏，岂惟旋乾转坤，泽被南国；论勋在韩范以上，龙聚刚逢，鹤迎忽兆，千秋仰臣极，怅望岳云湘水，泪洒西风。
和王南溟见寄原韵
作者：张铸
朝代：清

不是终南路，何妨一闭关。坐看云出没，卧听水潺湲。花落鱼吞去，烟飞鸟带还。潇潇风雨夜，随处长苔斑。
谷行
作者：张铸
朝代：清

行行危谷里，夹岸草萋萋。树束青天窄，山围白日低。游人冲暑去，疲马向尘嘶。前路知何处，孤村暮色西。
晚霁
作者：张锜
朝代：清
体裁：七言绝句

轻云带雨过山村，一径新泥破屐痕。蝴蝶不来芳草暮，东风堤上立黄昏。
门联
作者：张锡
朝代：清
体裁：联

吾人尽草泽奇男，不管是何朝代；此地乃桃源变相，故能长驻春风。
喜吴汉槎南还次徐健庵韵
作者：张锡怿
朝代：清

思君频望玉门关，少壮漂零万死间。同去几人多白骨，生归一辈半苍颜。江乡枫冷家何在，塞碛云迷雁独还。听说流人最肠断，黑河无渡水潺湲。
挽张之洞联
作者：张锡恭
朝代：清
体裁：联

任重道远，死而后已；感德至善，民不能忘。
挽陆元錞联
作者：张锡戊
朝代：清
体裁：联

名成鲤对，诰锡鸾封，最惬心镜水辞官，霞城就养；闲即栽花，病还作草，忍撇手金英正放，墨沈犹浓。
报国寺双松歌
作者：张锡爵
朝代：清

五丈一攫烟云寒，十丈一折雷雨蟠。电光煜煜烧檐瓦，鳞爪僵冻双龙眠。干霄无心故垂地，横空忽放穷幽燕。干拿漠北尽萧艾，影排阊阖迎神仙。风回雾黑夜吟啸，桑乾倒卷流潺潺。祇愁掀舞怒腾上，殿庭摇荡无遗椽。不然道人三味力，咒水降制长蜿蜒。何为神物易翔跃，鼓钟相聒殊安便。我来名蓝正无事，支筇仰面闲留看。巨栎盘盘阴蔽野，楼桑矫矫光参天。岂如兹松镇禅窟，斤斧不到青铜坚。上方花雨作膏沐，玄鹤来往相周旋。葆真完朴事非易，咄哉千载形神全。老僧导我历高阁，秋空景物开澄鲜。尘收日霁见负戴，芦沟车马如奔川。百年泡影一转瞬，安能巢此还烧铅。松昉煮罢竟飞去，洪崖子晋聊随肩。吁嗟学道吾已晚，明朝且上西山巅。
王麓台少司农画山水
作者：张锡爵
朝代：清

山吐秋云云琐树，阁浮溪水水生漪。遥天一抹青如黛，恰是新凉过雨时。
题宋比玉八分书册子后
作者：张锡爵
朝代：清

暴秦燔经多狱讼，书趋便易隶乃兴。建初饰隶作楷法，义取八字分成形。篆八隶二相割取，俗流伪托言难凭。毛弘秘书教自汉，钟繇铭石看飞腾。有邻择木擅唐代，字体与汉原相承。弥勒像碑少笔法，百金一字知虚称。珏也工书值明季，奋笔俯仰萦回轻。烟飞云逝断还续，山颓雨骤纵复横。屹如钟虡悬重宇，翩如鸾凤翔青冥。上谷二难频展玩，衙斋风日何幽清。流传距今越百载，纸墨完好光荧荧。吾闻珏也不羁士，主文谲谏能诗鸣。荔枝仙人早自号，路逢程老谓松圆。呼以兄。小鸾长裾日捧砚，浊醪数斗倾盆罂。兴酣八分夸入妙，淋漓素壁兼秋屏。宜官酒舍漫偿值，魏武别馆闲施钉。珏也此书与之敌，纤波浓点犹前型。北走燕山东吴越，抱琴彳亍歌榛苓。故园荔熟不归去，桐棺旅殡吁可矜。从来盛名多坎壈，题诗望古心怦怦。
冬夜怀天宁昙长老
作者：张锡祚
朝代：清

野塘无暮柝，灯暗识深更。溪尽断人语，月明闻橹声。薄帷尘梦冷，趺坐道心生。遥忆安禅客，龙眠万虑清。
寒食日龙友于旦招集归愚书屋感旧述怀用昌黎寒食出游韵
作者：张锡祚
朝代：清

一百五日倏复来，群阴尽剥阳气盛。惠风出谷云雾开，霁色花光共辉映。病夫寂寞卧蓬蒿，囊空莫与繁华竞。忽逢朋辈遣长须，招我城南共游咏。林塘历尽入溪湾，到门始觉日影正。满堂豪翰笔不停，猛气纷纭鼓已更。曹郐浅陋真小邦，曷敢与抗惟禀命。忆昔横山有遗老，海内独司《骚》《雅》柄。良辰燕赏集嘉宾，泉流风发交相庆。当时岂有文雅飞，但期不失门人敬。诗坛十载沦荒芜，墓门草塞音容夐。荒郊茅屋昼闭门，得句欣欣谓予圣。那堪畏友今盈前，陈刘应徐四座并。怵心刿目岂人工，文章窈渺出天性。洪涛初过澄波鲜，平坡未尽奇峰横。诸公才调皆掞天，如予只合遐荒迸。奈何并辔得联镳，好丑妍媸同一镜。雕虫小技不足豪，正变源流那能政？由来天物忌刻削，万事终须蓄馀劲。日斜投笔酌深杯，束手高斋听号令。
晨诣南园采蕨
作者：张锡祚
朝代：清

闲居穷篇翰，理生愧无术。隔屋听鸣鸡，启扉看曙色。逶迤板桥西，俯仰清溪侧。薄物世所遗，采掇欣有得。悠然盈倾筐，延咏忘朝食。
月蚀诗
作者：张锡祚
朝代：清

庚辰七月夜十五，清光圆圆烛天宇。斜明刮露侵窗扉，蛰虫亥豕眼分数。俄惊蟾蜍入绛津，姮娥霜独含悲辛。气娇力怯不相敌，四分五分挂半轮。九分十分明光息，斗牛气乱浑如墨。望舒镳辔顿金枢，栋倾舟覆迷南北。吾闻皇天无私泰阶平，二纪五纬谁相争。日完其朔不掩望，昌吴融汉惟沧精。胡为氐羌重译称臣妾，阴灵圆夜遭震慑。予欲上天护颓魄，无梯难向青冥蹑。
杏花
作者：张锡祚
朝代：清

零落江梅怅别离，小楼人静倦吟诗。孤村花发春当路，十日雨晴红满枝。谷口耕夫歌断后，坛边渔父棹回时。南轩老树谁相赏，日暮凄凉傍酒旗。
牡丹
作者：张锡祚
朝代：清

深院东风入，开帘香气清。名花愁采摘，独立殿残春。格贵谁求价，庭空欲避人。玉台今寂寞，对尔觉伤神。
田家诗
作者：张锡祚
朝代：清

硗确土无膏，人弃为原陆。释子云西来，挂笠结茅屋。学空易为悦，机熟遂众欲。妪老苦力田，薄言往种福。日出听谈经，暮归悔碌碌。惟我喜饮酒，醉乡数往复。酒醒春鸠鸣，踏月起浸谷。所愿谷抽芽，生理良已足。
编篱
作者：张锡祚
朝代：清

林壑有真趣，尘俗难相通。清晨饭藜藿，荷锸春风中。薛荔斸邻园，杞菊采榛丛。枯朽既芟除，柯条尽青葱。日入返茅檐，罗植清溪东。屏藩宛天成，束缚随人工。放诞世所弃，舒散岂尔容。
访沈石田故居
作者：张锡祚
朝代：清

抗心希古贤，闲情缅高士。孤舟渡平湖，日落遵枉渚。逶迤入荒村，徘徊觅遗址。人语散凫鹥，草长眠鹿豕。何处有衡门，田中问孙子。
谒韦刺史祠
作者：张锡祚
朝代：清

平生轻吏舍，祠宇傍宫墙。谁载花林酒，来分画戟香。道心栖野寺，诗思冷秋塘。日暮瞻遗像，斜阳正满堂。
赠涧上僧
作者：张锡祚
朝代：清

竹庭残雪净，林壑寒流清。经声静夜阑，水月生空明。道人了观化，心止神流行。空斋一相对，澹然离俗情。
过卢老人鹤园
作者：张锡祚
朝代：清

闲日穷幽赏，行行过水田。竹篱遮老屋，花气散晴川。旷野无车马，斯人得醉眠。何曾谋鹤食，四壁正萧然。
遣愁
作者：张锡祚
朝代：清

老屋欹斜挂薜萝，柴门寂寂断经过。拥阶梧叶落无数，带雨黄花开正多。三《易》龙蛇轻动蛰，《二南》钟鼓自平和。素心人远谁同调，絺绤凄风独放歌。
重九后溪南采杞菊
作者：张锡祚
朝代：清

佳节倏复过，寒商激林杪。霜清杜若洲，花发蒹葭岛。空庭无嘉卉，何以慰幽抱？缘源路转迥，穿林人渐少。朱实披榛丛，黄花掇香草。寻异心无厌，适己物逾好。即此俗虑遗，逍遥可忘老。
雨夜怀昙长老
作者：张锡祚
朝代：清

寂寥湛深夜，青灯照空宇。花发岭头梅，人听窗间雨。情虚遗众缘，境清望真侣。释子卧云居，幽襟共谁语？
题美人岁朝图
作者：张锡祚
朝代：清

和气散林皋，江梅香满屋。佳人爱新节，朝光画眉绿。素琴静清声，翛然倚修竹。
乞巧辞
作者：张锡龄
朝代：清

富贵从来不可求，痴心夜半诉缘由。纵然乞得天孙巧，巧似天孙难久留。
和云乃先生陈司马留别
作者：张锡龄
朝代：清

双旌淩风翔，桂棹亦已整。福星方北移，欲挽何由请。万姓送河干，将语气先哽。盛德所感孚，捷若形与影。况辱知遇深，怅惘安能屏。贱子苦疏放，天性刚且鲠。读书偶一得，狂论倏然骋。往往遭俗嫌，弃掷如顽矿。惟公加拂拭，每见首辄肯。推心置腹中，信任无与并。俯仰阅三年，泄沓绝俄顷。四知惕暮夜，清慎过杨秉。中厨告炊断，淡漠付微哂。债累已钜万，心犹切悲悯。嗷鸿未安辑，焦劳忘食寝。临去重踌蹰，迂驾将往省。爱我逾骨肉，针砭复时领。谓子清无私，干局更开敏。惟虑性孤介，或至招尤眚。有学贵有养，气暴须自忍。我亦献刍尧，愿公屡閒静。坎坷讵易平，沈酣本难醒。施为有次第，未可一时并。精神虽富有，太竭后必窘。加飧慎摄卫，古语亦甚炳。公稍颔其颐，子言固当谂。良玉不厌砥，良弓不厌檠。临别相赠言，此义百代准。引领睇江云，寸衷常耿耿。
挽张百熙联
作者：张镕万
朝代：清
体裁：联

廿年提挈倚东山，最难忘辽海余生，万里驰书索苏武；去岁趋陪祝南极，恸从此竹林永诀，五云回首感阿咸。
太白楼观萧尺木画壁
作者：张镛
朝代：清
体裁：古风

尺木老人年八十，太白楼头留绝笔。挥霍十指生烟峦，董巨荆关咸气夺。落帆直上牛渚矶，惊看壁上排嵚巇。四山拔地出天阙，乾窦坤位无乖离。天门日观陡而壮，峨岷积素殊其状。回雁峰高巫峡长，香炉瀑布遥相望。镇高岳耸西与东，齐州九点青蒙蒙。峰峦向背觉明晦，江湖澒洞疑奔■。羲和策驭走屋底，雷雨喧豗清昼里。涧壑淙淙槛际来，元气淋漓妒真宰。我生由来好探奇，往往名山欲问之。瞿唐岱畎万里隔，足茧终年或未窥。兹从一室纷相列，眼底峰峰昭若揭。夺造化兮泣鬼神，观止此矣我心折。天光澹沱日气清，凭栏四望暮霭平。同行顾盼无人赏，欲觅青莲共跨鲸。
太白楼观萧尺木画壁
作者：张镛
朝代：清

尺木老人年八十，太白楼头留绝笔。挥霍十指生烟峦，董巨荆关咸气夺。落帆直上牛渚矶，惊看壁上排嵚巇。四山拔地出天阙，乾窦坤位无乖离。天门日观陡而壮，峨岷积素殊其状。回雁峰高巫峡长，香炉瀑布遥相望。镇高岳耸西与东，齐州九点青蒙蒙。峰峦向背觉明晦，江湖澒洞疑奔𱦏。羲和策驭走屋底，雷雨喧豗清昼里。涧壑淙淙槛际来，元气淋漓妒真宰。我生由来好探奇，往往名山欲问之。瞿唐岱畎万里隔，足茧终年或未窥。兹从一室纷相列，眼底峰峰昭若揭。夺造化兮泣鬼神，观止此矣我心折。天光澹沱日气清，凭栏四望暮霭平。同行顾盼无人赏，欲觅青莲共跨鲸。
登黄鹤楼
作者：张镛
朝代：清

陆绝临无地，高楼入窅冥。江流吞楚白，山势入吴青。日月摩榱桷，风雷走户庭。凭栏清兴发，我欲叩仙灵。
自缥缈峰至石公山入明月庵
作者：张镛
朝代：清

凌晨越高岭，纡回转南路。杖策晞石公，菁葱郁翘楚。窄径登巑岏，襁属少安步。剑楼势若削，云屏看疑仆。突兀拔幽壑，窈窕穿轻雾。褰裳入空翠，明镜一湖注。百里顾盼间，飞帆渺孤鹜。隔江青嶂列，丽日媚烟树。微风湖上来，披襟得佳趣。夕阳归招提，怪石耸平圃。几榻皆峰峦，厜㕒落樽于。高枕听涛声，层轩俯流溯。优昙会禅心，清磬消俗虑。平生探幽兴，宿膺烟霞痼。洵美兹山川，胜游惬情素。
过洞庭
作者：张镛
朝代：清

楚望无崖说洞庭，桃花春涨杳冥冥。巴陵地失波中白，彭蠡湖边天上青。不见帆樯惟北斗，即无风雨亦南溟。此身恍惚如春梦，愁绝君山渺一星。
秋夜作
作者：张镠
朝代：清

索索阶前络纬鸣，萧萧林屋变秋声。篱花著雨忽群堕，山月破云时一明。岁歉谁怜诗兴减，愁多每觉道心生。病妻未肯忘辛苦，镫下寒衣早制成。
送萧炳之白门
作者：张镠
朝代：清

白门杨柳晓啼鸟，马上青山似画图。六代销磨金粉尽，不须重问莫愁湖。
题郭麟灵芬馆图
作者：张镠
朝代：清

白发不相待，青山诚可家。乱泉争一壑，孤屋张群花。麋鹿行堪恋，樵渔迹未赊。祇应守岑寂，随分答年华。地占三分水，窗迎四面山。栖云参白业，醉月驻红颜。梦断江湖上，心移泉石间。松门无客至，留得紫苔斑。
题郭麟灵芬馆图·其一
作者：张镠
朝代：清

白发不相待，青山诚可家。乱泉争一壑，孤屋张群花。麋鹿行堪恋，樵渔迹未赊。祇应守岑寂，随分答年华。
题郭麟灵芬馆图·其三
作者：张镠
朝代：清
体裁：五言律诗

铁网沈沧海，珊瑚屡见遗。狂应难免俗，术自不逢时。歌哭皆天性，文章亦我师。平生慕遐躅，谁寄草堂赀。
题郭麟灵芬馆图·其三
作者：张镠
朝代：清

铁网沈沧海，珊瑚屡见遗。狂应难免俗，术自不逢时。歌哭皆天性，文章亦我躅。平生慕遐躅，谁寄草堂赀。
题郭麟灵芬馆图·其二
作者：张镠
朝代：清

地占三分水，窗迎四面山。栖云参白业，醉月驻红颜。梦断江湖上，心移泉石间。松门无客至，留得紫苔斑。
宿白花镇
作者：张长庠
朝代：清
体裁：五言律诗

清霭香浮远，斜阳照白花。寒蝉鸣古树，孤鹜带流霞。山翠吞云脚，溪光吐月牙。夜深迟不寐，乡梦怯还家。
五丁峡
作者：张问安
朝代：清

南上五丁峡，峡势何嶙峋。崩崖四森布，怪木交轮囷。风雨疑倒压，得势狂澜奔。惊雷出空山，浩瀚波涛浑。奇险骇毛发，昧晦迷昏晨。当年斧凿痕，万古青厓垠。我行忆朝陟，百道川涂分。人马怯驱逐，投足愁阴氛。中流一簸荡，目眩心神惛。焉知免蹉跌，长日忧思焚。渐行滴水岩，百丈飞龙鳞。迸珠亦锁碎，溅石祛纤尘。略喜耳目净，庸识造化神。息肩入蓬筚，稍稍进盘飧。殷勤劳奚童，剪纸招我魂。危殆忽如梦，惝恍疑非真。不触蛟龙怒，陇栈真犹人。人生多艰虞，无为伤苦辛。
五丁峡
作者：张问安
朝代：清
体裁：古风

南上五丁峡，峡势何嶙峋。崩崖四森布，怪木交轮囷。风雨疑倒压，得势狂澜奔。惊雷出空山，浩瀚波涛浑。奇险骇毛发，昧晦迷昏晨。当年斧凿痕，万古青厓垠。我行忆朝陟，百道川涂分。人马怯驱逐，投足愁阴氛。中流一簸荡，目眩心神惛。焉知免蹉跌，长日忧思焚。渐行滴水岩，百丈飞龙鳞。迸珠亦锁碎，溅石祛纤尘。略喜耳目净，庸识造化神。息肩入蓬荜，稍稍进盘飧。殷勤劳奚童，剪纸招我魂。危殆忽如梦，惝恍疑非真。不触蛟龙怒，陇栈真犹人。人生多艰虞，无为伤苦辛。
出黄牛峡
作者：张问安
朝代：清

青山影里倒尊罍，绝壁腾波郁不开。豁眼夷陵城下路，万峰才尽大江来。
大安驿雨送吕湘帆之龙安
作者：张问安
朝代：清

古驿秦关戍，山花汉相祠。未堪歧路雨，正是别君时。骏马连钱辔，羌人杨柳枝。三泉今夕酒，长与记相思。
宁羌道中
作者：张问安
朝代：清

一径摩天去，冈峦取次行。近村来树色，累石助溪声。啼鸟日亭午，驱牛人罢耕。隔林是乡县，山意已相迎。
守风樊口
作者：张问安
朝代：清

我昔行迈历幽蓟，太行一气连青葱。黄河落日照襟带，滹沱浊浪凌秋穹。渔阳草枯露沙碛，朔风大雪迷飞蓬。此时盘槊据鞍马，一逝千里无留踪。今来野岸趁估舶，波涛直下江之东。名流要作五湖长，烟云万里开心胸。石尤挞船忽作虐，怒潮簸荡蛟龙宫。冰夷击鼓巨鳌立，天吴惨淡骄青空。虎蛟水兕亦奔匿，金支翠羽光曈昽。西望蕲黄不百里，五日不到心忡忡。桓公捉尘对刘尹，纵有意气安得雄。鼻息闭置气不出，帷车新妇将无同。运租且学袁彦伯，贵人那是曹景宗。何当快意继宗悫，扬帆破浪乘长风。
晓泊泸州
作者：张问安
朝代：清

忠山西望翠屏横，丞相祠堂列绣楹。冬冷鼋鼍依涧伏，江空雕鹗出云晴。人来远溯资官水，霜后全收给客橙。何日使君岩下屐，摩厓重勒旧题名。
涪江道上
作者：张问安
朝代：清

疏林摇曛黄，天寒远沙退。旷野不逢人，昏鸦立牛背。
登甘露寺塔
作者：张问安
朝代：清

飞塔耸遥空，层梯肆攀陟。危巅一旷放，千里浩无极。滔滔黄河流，奔腾恣诡激。下窥眩欲动，飞鸟那可及。秋气郁原野，莽苍但一色。西望敖仓云，知是成皋邑。回首俯夷门，慨然终古迹。不见信陵君，凭高泪沾臆。
秋日宿武连驿怀船山
作者：张问安
朝代：清

人间何限销魂地，触拨离愁此独难。谁到驿亭寻旧约，四山风色太高寒。
筒车
作者：张问安
朝代：清

缚竹为巨轮，临河若有界。累石蓄水势，河势为之隘。周轮排短筒，俯吸仰而沛。夹岸饶农田，接竹引其内。曲曲赴沟渠，千亩俱所赖。人巧夺天工，天工欣有代。舟行每眺望，旋转剧无碍。安得驾双轮，长剑倚天外。
送柴俭堂归平陆
作者：张问安
朝代：清

先生读书处，门对中条山。林火乍明灭，白云时往还。开窗映繁绿，隐几长萧间。到日方朱夏，琴尊好闭关。
贺梁同书90寿联
作者：张问莱
朝代：清
体裁：联

人近百年犹赤子；天留二老看元孙。
丁未九月赘成都盐茶道署呈外舅林西厓先生
作者：张问陶
朝代：清

飘摇尘海壮心惊，楚水燕山又锦城。举酒且浇齐赘婿，写经难让鲁诸生。浑河九曲终千里，大鸟三年始一鸣。惭愧祁公能爱我，夜窗来听读书声。
七月初四日喜晴
作者：张问陶
朝代：清

风棂敞虚白，久雨爱晴光。病叶黏双屐，奇书散一床。酒情延夜月，诗梦辟秋堂。小助山林想，疏花种几行。
七月十四夜京师望月
作者：张问陶
朝代：清

万里故乡月，纷纷照客衣。天长蟾影遍，人倦露华微。旅馆秋归早，家山梦到稀。别来无一字，流恨满清晖。
七盘岭
作者：张问陶
朝代：清

褒谷高于天，两崖互相啮。褒水犹飞龙，随山亦千折。攀藤遵蜿蜒，蛟螭出深窟。曲栏如层阶，羊肠上盘结。忽讶前旌迥，穿林旋隐没。人行蚁垤间，纤瘦动毛发。望之摇心魂，自顾气益夺。削壁孤根危，太古立积铁。累栈若附赘，欲踏疑溃决。侧首俯万仞，高林下蓊郁。惊涛自雷奔，但见涌微雪。时闻发樵响，缥缈在仙阙。效笑起云中，或是峰头鹘。雄关刺眼明，异境争狡黠。鸡帻昂然来，谁断神鳌骨。毫芒判生死，奇境真天设。矜慎乃全身，人谋胡可拙。
三月十一日由栈道入京师发成都作
作者：张问陶
朝代：清

春风吹梦蜀山深，又改清弦谱爨琴。对影此时怜绿鬓，登台何处筑黄金。飘流婚娶如重耳，慷慨交游想季心。二十五年身世感，匆匆抡指去来今。才乘烟月上瞿唐，风雨旋惊阁道长。旧素新缣成小劫，南船北马似他乡。一年归兴伤流寓，再鼓文心怯战场。利市要防诗作祟，莫收云栈入奚囊。
三月十一日由栈道入京师发成都作·其一
作者：张问陶
朝代：清

春风吹梦蜀山深，又改清弦谱爨琴。对影此时怜绿鬓，登台何处筑黄金。飘流婚娶如重耳，慷慨交游想季心。二十五年身世感，匆匆抡指去来今。
三月十一日由栈道入京师发成都作·其二
作者：张问陶
朝代：清

才乘烟月上瞿唐，风雨旋惊阁道长。旧素新缣成小劫，南船北马似他乡。一年归兴伤流寓，再鼓文心怯战场。利市要防诗作祟，莫收云栈入奚囊。
上亭驿
作者：张问陶
朝代：清

野旷遥开万岭环，松龙千里落眉閒。人烟漠漠如三辅，瞑色濛濛到百蛮。怒濑噌吰诸葛鼓，澹云窈窕长卿山。销魂重过郎当驿，绿鬓苍凉匹马还。
上元夜独坐偶成
作者：张问陶
朝代：清

一墀晴雪静当轩，短烛荧荧照上元。佳节偏逢人卧病，他乡相对客无言。红炉绿酒输邻舍，社鼓村灯梦故园。记得年时诸弟妹，綵笺争擘斗春幡。
下第西归
作者：张问陶
朝代：清

得失从来过眼空，买车休笑太匆匆。家居未定搬姜鼠，身事难推负蝂虫。绿发也应愁万丈，黑头几辈到三公。还山不是乘槎客，谁把升沉问卜翁。
临江叹
作者：张问陶
朝代：清

骇浪蹴日回，惊涛激云上。我舟一叶轻，势与水天抗。回头阊阖生遥慨，目中久已无瀛海。瀛海遥环九九州，苍茫宇宙皆浮沤。我似太仓一稊米，无衣无食依南纪。呜呼，古来烈士多苦心，夜深一诵猛虎行。
临湘县
作者：张问陶
朝代：清

短棹发临湘，迢迢水驿长。过云洒疏雨，归雁带残阳。岸静千蝉响，林秋一叶黄。未须愁旅泊，吹角近官塘。
乙巳八月出都感事
作者：张问陶
朝代：清

秋风又袭客衣凉，人海漫漫笑独藏。近水有心思结网，补牢无术救亡羊。廿年裘马输纨裤，千里琴书胜锦囊。持较泥鸿更漂泊，香南雪北任迷茫。出国门驱薄笨车，抽帆万里指吾庐。亦知蜀道真难上，可奈长安不易居。糊口那能还井邑，因人转得问乡闾。寒宵预想巴渝月，峡石林猿入梦虚。寇公家计魏三诗，鼎鼐楼台绝妙词。廉吏儿孙贫不讳，先人清白世元知。久将寒士题名刺，惟把闲心付酒卮。故国殊方俱落拓，山灵休怨客归迟。百年优孟旧衣冠，合作登场傀儡看。过眼荣枯皆嚼蜡，切身经济是加餐。游随极浦双鸥远，梦倚归装一剑寒。只恐桑乾桥下水，笑人来去总无端。
乙巳八月出都感事·其一
作者：张问陶
朝代：清

秋风又袭客衣凉，人海漫漫笑独藏。近水有心思结网，补牢无术救亡羊。廿年裘马输纨裤，千里琴书胜锦囊。持较泥鸿更漂泊，香南雪北任迷茫。
乙巳八月出都感事·其三
作者：张问陶
朝代：清

寇公家计魏三诗，鼎鼐楼台绝妙词。廉吏儿孙贫不讳，先人清白世元知。久将寒士题名刺，惟把闲心付酒卮。故国殊方俱落拓，山灵休怨客归迟。
乙巳八月出都感事·其二
作者：张问陶
朝代：清

出国门驱薄笨车，抽帆万里指吾庐。亦知蜀道真难上，可奈长安不易居。糊口那能还井邑，因人转得问乡闾。寒宵预想巴渝月，峡石林猿入梦虚。
乙巳八月出都感事·其四
作者：张问陶
朝代：清

百年优孟旧衣冠，合作登场傀儡看。过眼荣枯皆嚼蜡，切身经济是加餐。游随极浦双鸥远，梦倚归装一剑寒。只恐桑乾桥下水，笑人来去总无端。
书巢卧病深夜闻雨遂不成寐
作者：张问陶
朝代：清

月黑夜沉沉，风窗黯客心。虫声愁外集，秋气病中深。骨弱衾愈重，家遥梦自寻。更阑闻骤雨，归思倍难禁。
二里关
作者：张问陶
朝代：清

还山不厌山，回首谢平旷。峦壑喜我归，参差出林望。征衣湿寒雾，忽度浮云上。啼鸟识乡音，急流清俗状。梯磴疑鬼凿，岩花笑相向。平生物外心，悔与风尘抗。旧游如梦寐，指点多昏忘。触眼乱青红，翻欲惊奇创。才荒避险韵，秀语冀天贶。莫叹太瘦生，枯吟转神王。
五月二十七日入栈值余生日戏作二律邀亥白兄及吕湘帆和
作者：张问陶
朝代：清

久客频惊岁月驰，身宫磨蝎独难移。那堪马齿加增日，刚及蚕丛试险时。举酒翻疑三岛近，读书未恨十年迟。从今细蜡游山屐，五岳全登不告疲。万壑千岩照眼新，崎岖难尽百年身。亲朋一意还家早，殽核他乡入馔贫。陟险亦能添甲子，卫生何用守庚申。世间只有名山寿，苦论彭殇可笑人。
五月二十七日入栈值余生日戏作二律邀亥白兄及吕湘帆和·其一
作者：张问陶
朝代：清

久客频惊岁月驰，身宫磨蝎独难移。那堪马齿加增日，刚及蚕丛试险时。举酒翻疑三岛近，读书未恨十年迟。从今细蜡游山屐，五岳全登不告疲。
五月二十七日入栈值余生日戏作二律邀亥白兄及吕湘帆和·其二
作者：张问陶
朝代：清

万壑千岩照眼新，崎岖难尽百年身。亲朋一意还家早，殽核他乡入馔贫。陟险亦能添甲子，卫生何用守庚申。世间只有名山寿，苦论彭殇可笑人。
京师和春部戏馆门联
作者：张问陶
朝代：清
体裁：联

和声鸣盛世；春色满皇州。
人日偶作
作者：张问陶
朝代：清

南船北马尽饥疲，皮骨空存病不支。总为啖名亲笔墨，未能知命乱蓍龟。疏于骨肉无天趣，尝尽艰难好酒悲。便拟从今研《易》象，中年学道已嫌迟。
作家书
作者：张问陶
朝代：清

情话忽在喉，欲言人万里。何以达余亲，惟凭书一纸。低头拈秃笔，絮语不启齿。喜怒呈心颜，讯述杂彼此。如挥七弦琴，其音俱在指。声飞入蓬荜，俨若吾归矣。开缄恍面谈，琐屑过文史。小弟听或騃，老婢闻而喜。言之不见人，聆者先以视。遂使孤客叹，洒然盈众耳。伊谁创此术，缩地差足拟。用以画羁愁，万金真可抵。古人重骨肉，后人重朝市。但愿名利生，不畏别离死。我生岂大愚，胡为亦若是。风雪满都城，惊寒常夜起。妻孥谁在眼，独咳昏灯里。偶闻征雁鸣，急欲觅双鲤。披裘拂长笺，指僵书愈驶。结念绕庭闱，馀情忆桑梓。嗟予对床人，庶免呼庚癸。心长目苦眩，语乱复且俚。邻鸡忽唱晨，刺刺犹未已。瘦僮俨蹲鸱，咍台睡正美。
偶作
作者：张问陶
朝代：清

奔走虎中岁，穷愁已十年。攻文聊送鬼，辟谷便能仙。人梦惟孤鹤，留看剩一钱。故人原不贱，裘马自翩然。
元日
作者：张问陶
朝代：清

祭诗昨夜望春归，忽地春尘傍客飞。秃尾驴忙怀旧刺，长须奴老授新衣。经年一笑随蓬转，隔岁无书恨雁稀。饮罢屠苏不成醉，南云回首独依依。
光武故里
作者：张问陶
朝代：清

白水遗龙种，舂陵郁帝基。南阳新将相，司隶旧威仪。大树悲荒宅，神鸦澹古祠。英雄攀附地，下马拜残碑。
入创阁
作者：张问陶
朝代：清

剑门倚天汉，石势俨城郭。连峰攒雉堞，千朵芙蓉锷。绵延忽中断，巧匠不能凿。自古用一夫，万命系孤阁。峨峨障三川，欲度愁雕鹗。造物罄奇诡，英雄就羁络。我心恋乡关，赴险忘其恶。如将起沉疴，必投瞑眩药。频年阅万里，何日息腰脚。故国与故都，望之畅然乐。况逢明盛世，大道通羌笮。瀚海犹堂隍，兹山直帘幕。长吟对关吏，笑傲指林壑。西行故旧多，飞鸟渐有托。归途老马识，所向亦踊跃。三复杜陵诗，此笔竟难搁。
入峡病中同亥白兄作
作者：张问陶
朝代：清

峡石无春色，不秋森已寒。终风欺病骨，骇梦怯惊湍。久客飘零惯，长贫去住难。西归访田舍，蓬荜未应完。廿载为兄弟，谋生事事违。一寒何至此，三匝竟无依。齿壮亲愈老，心枯发渐稀。相看怀往事，热泪洒春衣。泛宅吾家事，艰难上峡船。飘飘携八口，草草问三川。乞米多新帖，躬耕少薄田。经时到茅屋，破釜定空悬。
入峡病中同亥白兄作·其一
作者：张问陶
朝代：清

峡石无春色，不秋森已寒。终风欺病骨，骇梦怯惊湍。久客飘零惯，长贫去住难。西归访田舍，蓬荜未应完。
入峡病中同亥白兄作·其三
作者：张问陶
朝代：清

泛宅吾家事，艰难上峡船。飘飘携八口，草草问三川。乞米多新帖，躬耕少薄田。经时到茅屋，破釜定空悬。
入峡病中同亥白兄作·其二
作者：张问陶
朝代：清

廿载为兄弟，谋生事事违。一寒何至此，三匝竟无依。齿壮亲愈老，心枯发渐稀。相看怀往事，热泪洒春衣。
冬夜稚存招同寿民雪中饮酒既醉作歌
作者：张问陶
朝代：清

雪光忽照玻璃盏，城南故人争折简。藻翰纷飞酒气浓，化身十万难分遣。驱车我独访洪厓，七年古雪曾同埋。旧诗重读天犹笑，有客旁观呼绝调。扛来大瓮高于我，我击泥头客吹火。夜色苍茫天乍低，须眉恐被同云裹。一园老树枝杈丫，盘空千翅飞惊鸦。举杯临风问黑帝，谁储万斛空中花。空中花影英英白，铺向人间作瑶席。鳖饮轮囷牛饮豪，此中醉卧能留迹。呜呼百年聚散如鸿爪，傀儡登场任颠倒。瞥眼流光唤不回，浮踪一过真如扫。飞金尊，击玉壶，仰天叩缶声乌乌。不知二豪侍侧是何物，但觉我非故我吾忘吾。今之歌者其谁乎。
冬夜稚存招同寿民雪中饮酒既醉作歌
作者：张问陶
朝代：清
体裁：古风

雪光忽照玻璃盏，城南故人争折简。藻翰纷飞酒气浓，化身十万难分遣。驱车我独访洪厓，七年古雪曾同埋。旧诗重读天犹笑，有客旁观呼绝调。扛来大瓮高于我，我击泥头客吹火。夜色苍茫天乍低，须眉恐被同云裹。一园老树枝杈桠，盘空千翅飞惊鸦。举杯临风问黑帝，谁储万斛空中花。空中花影英英白，铺向人间作瑶席。鳖饮轮囷牛饮豪，此中醉卧能留迹。呜呼百年聚散如鸿爪，傀儡登场任颠倒。瞥眼流光唤不回，浮踪一过真如扫。飞金尊，击玉壶，仰天叩缶声乌乌。不知二豪侍侧是何物，但觉我非故我吾忘吾。今之歌者其谁乎。
凤县得妇书
作者：张问陶
朝代：清

十样鸾笺百斛愁，拈毫涴泪写蝇头。销魂犹怨春明柳，那识归人已凤州。
凤县豆积山崖上有张果祠
作者：张问陶
朝代：清

山骨累层阶，破碎各盈尺。界断众峰青，丹赭纷然积。巍峨敞画屏，俯瞰嘉陵白。半崖簇楼观，知是仙灵宅。孤根戴短亭，杰阁逗危石。窗棂粲可数，照眼乱金碧。时有飞云来，亭亭如远客。美人爱淡妆，岂必弃芳泽。何年李将军，留此小斧劈。
出峡泊宜昌府（四首选一）
作者：张问陶
朝代：清

万山回首太陵嶒，此日余生问最能。
送尽奇峰双眼豁，江天空阔看彝陵。
出栈
作者：张问陶
朝代：清

马嘶人语乱斜阳，漠漠连阡水稻香。送险亭逢一回首，万峰飞舞下陈仓。天彭井络指螺收，险语惊魂逐处留。明日题诗归梦稳，澹烟乔木是绵州。
出栈·其一
作者：张问陶
朝代：清

马嘶人语乱斜阳，漠漠连阡水稻香。送险亭逢一回首，万峰飞舞下陈仓。
出栈·其二
作者：张问陶
朝代：清

天彭井络指螺收，险语惊魂逐处留。明日题诗归梦稳，澹烟乔木是绵州。
出褒谷
作者：张问陶
朝代：清

七日陈仓路，真如秉烛行。连峰乍羁勒，一径忽通明。鸟下氐羌阔，山开陇汉平。回头云树合，天半杜鹃声。
击筑吟
作者：张问陶
朝代：清

久隐畏约无穷时，堂上击筑将何之。君不见，秦人食马尚能报，何况平生国士知。眼大心雄转漂泊，鸷鸟群中悲一鹗。饿死居然好布衣，乾坤不悔填沟壑。雄飞雌伏总平平，浮世何须识姓名。寄语穷愁孟东野，新诗休作不平鸣。
函谷关
作者：张问陶
朝代：清

战地生机尽，时和草不蕃。干戈贻实祸，《道德》寄空言。穴处民风鸷，沙飞日气烦。秦人从古拙，那解住桃源。
初归遂宁作
作者：张问陶
朝代：清

北马南船笑此身，归来已是廿年人。敝庐乍到翻疑客，破砚相随不救贫。风露惊心怜病鹤，关河回首叹劳薪。高堂秉烛团圞夜，剩脱乌衣付酒缗。
剑州
作者：张问陶
朝代：清

重阳事外晚凉时，溪水琤琮下濑迟。漠漠土花侵汉垒，淫淫山雨蚀唐碑。云连野色长松古，鸟避岚光大剑危。计日邮签堪送险，临风休怨柳千丝。
剑州官道古松歌
作者：张问陶
朝代：清

长松不合绾离别，一望云峦尽萧瑟。海风怒攫龙昼吟，白日无光照岩缺。横蟠百里如谾豅，奇姿万态羞雷同。相逢往往若缁素，不然虬髯铁肋真英雄。卿胡为此鄙琐事，细看悬佩书官字。岭头日日送行人，销尽拿云无限志。吁嗟哉，群生位置亦有缘，山林廊庙皆徒然。君不见眉山大节凛千古，英风伟干凌中天。桄榔林外老闲散，不如樗栎终天年。又不见滇南谪戍古遗直，踏歌放浪悲蛮烟。金鸡永绝刀环梦，至今相门双桂空连蜷。知君不诩烟霞癖，大野通都聊混迹。道旁终有有心人，偃蹇龙鳞当自惜。怪石何年同入贡，转教枫柳争嘲弄。栋梁之遇自古难，可叹大材成小用。
十九日驴背作
作者：张问陶
朝代：清

驴背诗情古，天涯破锦囊。风尘嘲杜老，衫笠画襄阳。人困乡愁集，春寒酒力强。竟遭长官骂，应坐太颓唐。
十六日雪中渡江
作者：张问陶
朝代：清

故人折简近相招，一舸横江路不遥。醇酒暗消京口雪，大帆平压海门潮。扬州镫火难为月，吴市笙歌剩此箫。那管风涛千万里，妙莲两朵是金焦。
华州
作者：张问陶
朝代：清

城郭垂杨里，村墟少华前。年丰民气健，山近土膏坚。麦酒难疗渴，驼羹不取钱。可怜西去客，枵腹过秦川。
华州西溪
作者：张问陶
朝代：清

功曹游宴处，风景亦无双。鱼鸟犹天宝，烟波小曲江。丛祠环水木，少华满轩窗。更访松谈阁，新苔绣石矼。
即事
作者：张问陶
朝代：清

天涯春色太匆匆，销向愁中复病中。野树尚称无患子，男儿翻作可怜虫。炉灰静拨空书闷，马槊横盘始得雄。往日故人谁在眼，莺花回首大江东。
即事
作者：张问陶
朝代：清

岁云秋矣天气清，四山山木皆秋声。碧湖千跪蟹奴聚，黄叶半林蝉子鸣。烟波苍苍水风急，雷雨黯黯溪云生。忽过维摩散花室，老僧扶病相逢迎。
发西安
作者：张问陶
朝代：清

终南云物送征鞍，回首西京渐渺漫。驴背小诗吟杜曲，酒边短烛话长安。百年上策还乡好，万里浮名行路难。此际故园应忆我，荒鸡残月五更寒。
咸阳怀古
作者：张问陶
朝代：清

鄠杜莺花负好春，武皇遗迹已成陈。通天台观连云起，莫指阿房独过秦。
喜亥白兄至都
作者：张问陶
朝代：清

君至欣如我到家，剪灯絮絮问三巴。一年聚散悲身事，万里庭闱感岁华。何日乡居随父老，不堪旅食饱风沙。近来苦忆乡园乐，牛背斜眠嗅稻花。
喜李半亭舅氏自滇南来汉上
作者：张问陶
朝代：清

万岭危南诏，千江隘益州。帆樯天上过，沙水劫前流。蜀鸟多啼雪，蛮花不感秋。弓衣人竞织，新咏遍荒陬。已过三年别，真从万里归。艰难见华发，辛苦问征衣。马足风云壮，蛮江日月飞。更阑频问讯，款款话庭帏。
喜李半亭舅氏自滇南来汉上·其一
作者：张问陶
朝代：清

万岭危南诏，千江隘益州。帆樯天上过，沙水劫前流。蜀鸟多啼雪，蛮花不感秋。弓衣人竞织，新咏遍荒陬。
喜李半亭舅氏自滇南来汉上·其二
作者：张问陶
朝代：清

已过三年别，真从万里归。艰难见华发，辛苦问征衣。马足风云壮，蛮江日月飞。更阑频问讯，款款话庭帏。
嘉陵江上
作者：张问陶
朝代：清

利州山水淡宜秋，波浪潺湲绕郭流。彷佛巴渝东去路，一帆风雨峡中舟。
城北一带田家
作者：张问陶
朝代：清

鹰鹜呼长云，鱼龙逼颓岸。江流阅万里，波势来天半。山根鬼工凿，千古石淩乱。何代锄为田，扶犁满南涧。杉皮小屋子，四壁垂萝蔓。朝耕课妻子，夜饮逢亲串。骨肉聚乡井，亦可忘贫贱。生死南山坡，安知离别幻。
壬子十二月六日与亥白兄携酒游凌云山
作者：张问陶
朝代：清

脚踏凌云峰，手摩大佛顶。大佛缩项向西笑，公等观世真平等。是时水涸江水间，一山浓翠浮波间。古洞轰轰答人语，悬崖奇木根如环。倾耳附石壁，风浪声潺潺。大笑如游海门国，眼前只少松寥山。兴到亲提一壶酒，兄酬弟劝环山走。酒肉淋漓过戒坛，寺僧扪舌如狗馋。开山凿险谁之功，后有韦皋前海通。一心爱人如爱佛，挥金剜眼皆英雄。我辈来游直游戏，姓名何必留天地。碑版零星碎欲无，千年生死真容易。却对山泉怜浩劫，泉清恐有蛟龙蛰。人外寻诗呼白云，石根温酒攒红叶。荒祠四面青山青，大苏独坐愁零丁。我拉遗像欲飞去，旁人指点疑仙灵。不封万户侯，不识韩荆州。停舟聊痛饮，醉中并忘凌云游。隔江遥问汉嘉守，此游颇胜东坡否。
壮志
作者：张问陶
朝代：清

三十立功名，四十退山谷。不见两鬓霜，英雄死亦足。咄嗟少年子，如彼玉在璞。光气未腾天，魍魉抱之哭。人生不得志，天地皆拳曲。慷慨对中原，流年何太促。落拓大布衣，许身非碌碌。四十四万言，隐轸匡时略。为天子大臣，上书继臣朔。
夜行
作者：张问陶
朝代：清

不遣征魂定，东风夜放舟。梦犹随蝶化，身已逐萍浮。屺岵嗟行役，云山入卧游。但能营菽水，何必问皇州。
大安阻雨
作者：张问陶
朝代：清

雨气千山黑，溪流一夕黄。关河人慄慄，灯火昼茫茫。淫潦成风俗，蛟鼍不遁藏。生涯真濩落，愁对武都羌。
大安驿
作者：张问陶
朝代：清

地敞三泉县，群峰绕画屏。烟浮樵爨白，雨止稻畦青。树色笼潭毒，溪声走鳖灵。壮怀谁可说，举酒酹山庭。
大道
作者：张问陶
朝代：清

大道风尘远，真能化素衣。两行春树直，一片乱沙飞。入世情无赖，依人事恐违。江头旧茅屋，鸥鸟自忘机。
娑罗木
作者：张问陶
朝代：清

老龙入山山气王，鼓腹欲飞鳞甲壮。储英广莫几千春，一茎草现丈六身。樗栎轮囷松柏固，大才难用皆天数。风雨声从地下来，寻常匠石空回顾。君不见神州草木蔚灵秀，托根不及蛮荒寿。
宁羌州
作者：张问陶
朝代：清

不过金牛峡，安知此地平。乱峰犹簇拥，数亩忽纵横。柳暗鱼凫国，花明羊鹿坪。连朝山雨足，时有叱牛声。
定州至正定道中怀古
作者：张问陶
朝代：清

众香国废野花妍，阅古堂空旧础偏。片石有情留雪浪，夕阳无语下琴川。鲜虞宗祏馀荒垒，临济儿孙有病禅。为问滹沱怒何事，送残风景自年年。
宜沟晓发覆车
作者：张问陶
朝代：清

旋辕一蹶夜模糊，覆辙徒劳戒仆夫。自恃神全能不死，莫誇马老尽知途。回车陇坂空怀古，折臂公卿那到吾。记得家山携蜡屐，醉归从未倩人扶。
宝鸡
作者：张问陶
朝代：清

卖酒楼何处，荒台尚祀鸡。人烟汧水北，乡梦益门西。山入回中乱，天临剑外低。子规如识我，犹为尽情啼。
客夜
作者：张问陶
朝代：清

函关剑阁太岧峣，没马尘中自暮朝。剩有琴书千里共，更无僮仆一身遥。客衾澹定忘寒暑，乡信重翻破寂寥。却忆故园诸弟妹，红灯聚语鬨深宵。
家居感兴
作者：张问陶
朝代：清

寻常驱马即天涯，腊雪春风感岁华。不及帘前双燕子，年年来绕故园花。
寄人
作者：张问陶
朝代：清

幽人月下来，衣上秋蟾影。一别几春风，江南花树冷。思君春梦绿，遥见江南山。离心如日月，萦绕何时闲。草长莺飞乱，人烟聚高柳。虚堂履綦绝，谁饷听鹂酒。君家近蓬岛，菖蒲花紫茸。与君约游仙，相期海上峰。
寄人·其一
作者：张问陶
朝代：清

幽人月下来，衣上秋蟾影。一别几春风，江南花树冷。
寄人·其三
作者：张问陶
朝代：清

草长莺飞乱，人烟聚高柳。虚堂履綦绝，谁饷听鹂酒。
寄人·其二
作者：张问陶
朝代：清

思君春梦绿，遥见江南山。离心如日月，萦绕何时闲。
寄人·其四
作者：张问陶
朝代：清

君家近蓬岛，菖蒲花紫茸。与君约游仙，相期海上峰。
寄寿门
作者：张问陶
朝代：清

吾家弱弟好风神，头角峥嵘小玉麟。常惜远游规伯仲，自誇戏綵乐昏晨。附书能写三川事，见雁应怜万里人。寄语阿奴吾愧汝，膝前腾笑得天真。
寄杜梅溪明府二十韵
作者：张问陶
朝代：清

夫子东吴秀，闻鸡早着鞭。诗名原在杜，利器必归燕。宰著神明号，家藏锦绣篇。得时惊骥足，振翼羡鸢肩。郢曲邀君和，穷交倍我怜。契投今雨外，心折古风前。商羽欣同调，泥鸿各异天。长途纡万里，离绪绕三年。昔去真徒尔，重来亦偶然。骑驴怀旧刺，坐客叹寒毡。身枉登千佛，囊羞剩一钱。行歌经市上，沽酒忆垆边。海阔萍难合，霜清月自圆。空悬徐稚榻，谁擘薛涛笺。彦会期他日，吾门重叱贤。赏音弦指寂，惜别岁华迁。台迥才多俊，凫遥令似仙。宦情如食蔗，慧业欲通禅。文采留中叶，飞腾卜右蝉。飘零嗟郑谷，莫笑苦夤缘。
寒夜吟
作者：张问陶
朝代：清

月色坠烟秋不晓，勾栏吊月啼蛄老。秦筝弦柱十三行，钿蝉金雁弹伊凉。一夜冻痕生绿井，窥帘漠漠花枝冷。
寓目
作者：张问陶
朝代：清

寓目沧江上，天光属晓晴。草根春露湿，云际塞鸿惊。竹乱疑无路，松高时有声。微风起蘋末，遥辨鄂王城。
将军石
作者：张问陶
朝代：清

奔湍自豪放，绝壁苦羁束。盘涡出奇峰，岌岌苍龙角。世治氐羌平，西戎久臣伏。天河洗甲兵，兜鍪弃崖谷。锋铓纵呈露，灵秀居然独。无语立中流，他山不能学。
将往南湖，秦岵斋先生以长歌赠行。作此奉答，即以留别
作者：张问陶
朝代：清

长身饥鹤毛羽修，客心茫茫增百忧。破釜生鱼突无火，贷粟且谒监河侯。买得轻航不盈尺，揭牌自著飘零客。秋霜既下众林羸，一片寒烟压江白。谁擘瑶笺赠远行，草风沙雨怅孤征。文游曾接秦淮海，独谱离歌动别情。先生浩气吞云梦，直以衙官卑屈宋。醉后挥毫墨沈流，湘波岳石争浮动。濯锦坊头贾傅祠，昔年鸿爪亦堪思。长沙九月成衣未，客子秋帆欲挂时。连朝风雨重阳节，醉插茱萸不妨别。新诗笑谢杜陵人，八尺江湖壮行色。濯足行将望八荒，巴陵水驿夜苍苍。回头黄鹤西楼月，秋思离愁满岳阳。
小园即事
作者：张问陶
朝代：清

晴松雨竹影参差，小圃春寒绿意迟。试爪鸡凫伤嫩草，安巢乌鹊选枯枝。生怜蠹叶成何谶，祇恐鸣蛙总为私。花底闭门无事饮，破窗风味古人知。
山腰即目
作者：张问陶
朝代：清

满岩猿鹤笑孱颜，醉帽频欹翠霭间。足底蝉声高岸柳，眼中云气隔州山。烧畲火逐樵风去，啄木禽惊猎骑还。远水濛濛迷雉堞，孤城错认是乡关。
岐山
作者：张问陶
朝代：清

地脉连丰镐，岐阳草木灵。溪璜荣渭水，石鼓剥周铭。细柳凝官绿，遥山簇帝青。栈云西望合，愁问短长亭。
己酉元日
作者：张问陶
朝代：清

东风还向客边生，不断天街爆竹声。羁旅顿忘新岁乐，团栾偏触故乡情。百年似梦浑难说，一第如棋亦偶赢。差喜远人游上国，也随衢巷贺王正。
幽并
作者：张问陶
朝代：清

幽并秋气早，黄叶满林蝉。何事能千古，无端又一年。酒随诗共废，愁与病为缘。欲买楞严读，从师问坐禅。
开封客栈感事
作者：张问陶
朝代：清

三月梁园澹似秋，可怜零落到枚邹。莫将词赋求知遇，往日相如已倦游。
开封旅馆壁间韵
作者：张问陶
朝代：清

十年忘尽中原路，吊古重来匹马迟。侠气全销朱亥市，战云不下信陵祠。飘零自惜身名贱，荣落难窥造化奇。明日长帆渡河去，更谁和我壁间诗。
彰德
作者：张问陶
朝代：清

振策游河朔，长杨覆古濠。回风漳水急，积雪太行高。邺下才人健，西园逸兴豪。独怜公宴日，王粲亦青袍。
得舍弟寿门书
作者：张问陶
朝代：清

梦远西堂寂，风高北雁斜。乡书欣入手，弱弟解持家。惜别怜泥爪，怀归感岁华。羡君骑款段，乡里竞相誇。
心红峡
作者：张问陶
朝代：清

万绿拥孤峡，春归花自妍。日斜苔壁冷，云重石桥偏。一水净无暑，敷峰青可怜。蛮烟飞不到，合是此山川。
忆家园四首
作者：张问陶
朝代：清

不安旅食响枯肠，忽忆郫筒酒正香。爨妇调羹频下豉，厨人烧笋佐持粱。味堪适口新巢菜，滑可流匙好蔗霜。却笑季鹰归较晚，天涯无事早还乡。纷纷桐乳正当门，簌簌梭鱼入馔黁。老绿一篱瓜易蔓，嫩黄半亩竹生孙。蕉舒大页翻墙角，菊散微芳护石根。饭罢倚林呼阿段，青红影里课鸡豚。桑巅日午有鸣鸡，春韭秋茄绿满畦。倚树偶然倾白堕，买花不用费朱提。得天尽爱閒桃李，落实难抛旧枣梨。逆料乡书无别语，寄声惟道子规啼。赁庑终须有数椽，何劳辛苦叹无田。猪肝累尹身难避，雀舌留宾手自煎。舍北条桑能取利，市南沽酒不论钱。旧巢宛在空回首，飞鸟依人亦可怜。
忆家园四首·其一
作者：张问陶
朝代：清

不安旅食响枯肠，忽忆郫筒酒正香。爨妇调羹频下豉，厨人烧笋佐持粱。味堪适口新巢菜，滑可流匙好蔗霜。却笑季鹰归较晚，天涯无事早还乡。
忆家园四首·其三
作者：张问陶
朝代：清

桑巅日午有鸣鸡，春韭秋茄绿满畦。倚树偶然倾白堕，买花不用费朱提。得天尽爱閒桃李，落实难抛旧枣梨。逆料乡书无别语，寄声惟道子规啼。
忆家园四首·其二
作者：张问陶
朝代：清

纷纷桐乳正当门，簌簌梭鱼入馔黁。老绿一篱瓜易蔓，嫩黄半亩竹生孙。蕉舒大页翻墙角，菊散微芳护石根。饭罢倚林呼阿段，青红影里课鸡豚。
忆家园四首·其四
作者：张问陶
朝代：清

赁庑终须有数椽，何劳辛苦叹无田。猪肝累尹身难避，雀舌留宾手自煎。舍北条桑能取利，市南沽酒不论钱。旧巢宛在空回首，飞鸟依人亦可怜。
忆家居时下酒物惟虾蟹最不易得客窗无事戏用欧公白战体随意赋之 其一 虾
作者：张问陶
朝代：清

相逢一笑君胡胄，天与棱棱骨像凶。雅善屈伸真似蠖，盛誇头角俨如龙。此腰纵未因人折，吾腹谁言不汝容。他日东游期大嚼，荒江积苇好藏锋。
忆家居时下酒物惟虾蟹最不易得客窗无事戏用欧公白战体随意赋之 其二 蟹
作者：张问陶
朝代：清

爬沙凿石苦搜求，可奈相如嗜远游。何处湖山添酒兴，坐看汤鼎动乡愁。文章定卜都亭梦，磊落谁疗壮士忧。右手持杯为三叹，顿教篱菊不成秋。
忆家居时下酒物惟虾蟹最不易得客窗无事戏用欧公白战体随意赋之·虾
作者：张问陶
朝代：清

相逢一笑君胡胄，天与棱棱骨像凶。雅善屈伸真似蠖，盛誇头角俨如龙。此腰纵未因人折，吾腹谁言不汝容。他日东游期大嚼，荒江积苇好藏锋。爬沙凿石苦搜求，可奈相如嗜远游。何处湖山添酒兴，坐看汤鼎动乡愁。文章定卜都亭梦，磊落谁疗壮士忧。右手持杯为三叹，顿教篱菊不成秋。
念故山
作者：张问陶
朝代：清

驴背空悬旧锦囊，到来已是一年强。花窥帘幕馀春色，鸦点云林易夕阳。纵有明珠誇亥既，恐无神剑拟干将。归欤好买成都酒，唤取当垆典鹔鹴。
怀亥白兄
作者：张问陶
朝代：清

丈夫志功名，焉能惜离别。良时苦蹉跎，不愤非豪杰。六月黄尘匝地飞，骑驴远作燕山客。憔悴乌衣百不如，少年惟读等身书。神驹所向无空阔，且上金台吊望诸。我独胡为羁水国，不鸣不跃生涯拙。壮年销损在穷途，家事如毛那可说。南诏归帆望白头，长安飞札待高秋。移家近日临江住，日对江山无尽处。
怀亥白兄寿门弟二首
作者：张问陶
朝代：清

同气吾三人，我更长于客。咄嗟五年馀，聚日不踰百。亲舍成逆旅，宾馆如安宅。无事苦自扰，狂奔究谁迫。功名是何物，坐使骨肉拆。荣利已薰心，别离尤动魄。强颜向他族，无乃非良策。心惊梁里涧，感切怀远驿。何似常对床，联吟风雨夕。昔归岁在马，奔泉如渴骥。到门田舍空，触藩苦不利。今年同登科，且作沐猴戏。光阴一弹指，岁月偶然寄。造物喜弄人，穷通两难避。名言忆大苏，朱颜宁可恃。便封万里侯，何与骨肉事。感此谢交游，终日忽忽睡。梦回入蓬荜，腾笑伯与季。痛饮乃尽欢，狂谈总无忌。醉中舞莱綵，为我二人媚。至宝惟团乐，情真境岂伪。
怀亥白兄寿门弟二首·其一
作者：张问陶
朝代：清

同气吾三人，我更长于客。咄嗟五年馀，聚日不踰百。亲舍成逆旅，宾馆如安宅。无事苦自扰，狂奔究谁迫。功名是何物，坐使骨肉拆。荣利已薰心，别离尤动魄。强颜向他族，无乃非良策。心惊梁里涧，感切怀远驿。何似常对床，联吟风雨夕。
怀亥白兄寿门弟二首·其二
作者：张问陶
朝代：清

昔归岁在马，奔泉如渴骥。到门田舍空，触藩苦不利。今年同登科，且作沐猴戏。光阴一弹指，岁月偶然寄。造物喜弄人，穷通两难避。名言忆大苏，朱颜宁可恃。便封万里侯，何与骨肉事。感此谢交游，终日忽忽睡。梦回入蓬荜，腾笑伯与季。痛饮乃尽欢，狂谈总无忌。醉中舞莱綵，为我二人媚。至宝惟团乐，情真境岂伪。
悼亡周孺人殁于涪州
作者：张问陶
朝代：清

仿佛维摩示疾身，药炉经卷日横陈。即看饮食皆多事，渐苦形骸亦累人。梦岂能真休骂鬼，骨如此瘦欲通神。世间甲子须臾过，半局棋残已廿春。
愁
作者：张问陶
朝代：清

肃霜裘薄夜寒惊，远对残灯坐到明。病鹤支风孤不语，疏梅补月两无情。头颅安保长如昨，饮食宁甘送此生。天地并功神鬼集，替人一概筑愁城。
愁吟
作者：张问陶
朝代：清

新题欲满浣花笺，席暖方知坐榻穿。冷落琴书虚壮岁，寂寥灯火逼残年。鸢肩自古多腾上，呵壁无劳独问天。入世近来如退鹢，著鞭恐让祖生先。
感事
作者：张问陶
朝代：清

常鳞安分守泥沙，身外浮名画足蛇。抛去岁华轻似瓦，攒来乡梦乱如麻。云山行脚疑前世，贫贱依人感故家。谀墓无金猵獭笑，不须胠箧避刘叉。中年渐厌夕阳多，道路销镕病折磨。有赋勿烦人作叙，无田不畏吏催科。酒垆夜月悲燕市，茶灶春风忆赵坡。懒向尘埃争捷足，枥中閒煞老疲骡。弹琴击剑计全疏，风雪长安不易居。同里何人杨得意，倦游多病马相如。诛茅遥想三重屋，烹鲤难逢一纸书。颇忆少游平日语，莫骑款段出乡闾。螳黠蝉痴亦怆神，几曾世网罩天麟。惊心万事无长局，弹指千年似隔晨。壮岁何功诗送日，名场未脱墨磨人。他时好约游仙客，星满寒毡礼玉真。
感事·其一
作者：张问陶
朝代：清

常鳞安分守泥沙，身外浮名画足蛇。抛去岁华轻似瓦，攒来乡梦乱如麻。云山行脚疑前世，贫贱依人感故家。谀墓无金猵獭笑，不须胠箧避刘叉。
感事·其三
作者：张问陶
朝代：清

弹琴击剑计全疏，风雪长安不易居。同里何人杨得意，倦游多病马相如。诛茅遥想三重屋，烹鲤难逢一纸书。颇忆少游平日语，莫骑款段出乡闾。
感事·其二
作者：张问陶
朝代：清

中年渐厌夕阳多，道路销镕病折磨。有赋勿烦人作叙，无田不畏吏催科。酒垆夜月悲燕市，茶灶春风忆赵坡。懒向尘埃争捷足，枥中閒煞老疲骡。
感事·其四
作者：张问陶
朝代：清

螳黠蝉痴亦怆神，几曾世网罩天麟。惊心万事无长局，弹指千年似隔晨。壮岁何功诗送日，名场未脱墨磨人。他时好约游仙客，星满寒毡礼玉真。
戊午二月九日出栈宿宝鸡县题壁
作者：张问陶
朝代：清

群盗如毛久未平，栈云来往一身轻。干戈草草催离别，婚宦劳劳累死生。有用年华拚弃掷，无聊家计费经营。关山销尽轮蹄铁，猛虎磨牙看此行。石磴萦纡战马粗，入山符叠辟兵符。杀人敢恕民非盗，报国真愁将不儒。豺虎纵横随地有，貂蝉恩宠愧心无。荒寒驿路匆匆过，焦士连云万骨枯。轻装休问办装钱，短堠长亭望悄然。磷火飞残新战垒，枯髅吹断旧人烟。此中托命惟奔马，何处招魂不杜鹃。大帅连兵甘纵贼，生灵涂炭已三年。穷山避乱敞军门，威望遥遥万马屯。不战岂能收杀运，无功先已负君恩。祇闻怨毒归诸将，可有心肝奉至尊。一样沙场征戍死，模糊敢信是忠魂。功罪朦胧令自宽，苞苴馈赠且偷安。民穷转觉军中好，寇过惟从壁上观。俗吏飞腾推挽易，妖氛飘瞥送迎难。逍遥无暇谈攻守，不及乡农早议团。故事虚张谕蜀文，悬军安养募新军。山中城破官仍在，阃外兵哗将不闻。大贾随营缘我富，连村无寇是谁焚。烽烟未扫偏流毒，万鬼含冤指阵云。连城闭后万山荒，忍弃郊原作战场。贼有先声如唳鹤，官无奇策任亡羊。飘摇鸿雁飞难缓，潦草弓旌气不扬。犹胜骄淫诸将吏，移营终岁避锋铓。忧愤书来处处同，故人几辈尚从戎。能文未易参军事，有口都能说战功。为我经心筹去住，看君弹指变穷通。东溟西域曾帷幕，猛将还应忆海公。断无苻拔混麒麟，大酒肥羊误保身。攘劫翻夸裨将勇，需求谁谅悬官贫。贼能退舍尊廉吏，令敢枭渠起义民。祇为英雄惜成败，论兵安肯恕庸人。莫倚重关护益州，时危曾困武乡侯。谁看鸿鹄犹扶耒，人佩刀鞬早卖牛。战斗心疲千帐冷，惊呼声乱一城秋。老师糜饷成何事，宵旰空贻圣主忧。三川人满欲烹珠，曾问今年米价无。饷道几难通剑阁，商船新已断夔巫。蝉连粮运舟车险，错杂民风士马粗。犹幸未摇根本地，尚留严武在成都。汉沔东流雪未消，军符络绎马蹄骄。仓皇鬼蜮来无定，破碎峰峦望转遥。地险不闻由我据，城危几度看人烧。商于何止关秦楚，陇蜀河潼路万条。嫠也横行起祸胎，桃花马上看重来。不贻巾帼先逢怒，欲辨雌雄已自猜。黄鹄特翻贞女调，白莲都为美人开。请缨便是秦良玉，可惜征苗失此材。千里奇峰接宕渠，才闻王冉又高徐。城狐中夜声相应，穴鼠空山技有余。焚掠难归皆盗贼，风波未定且吹嘘。伤心已乱无全策，祇仗天威尽剿除。议抚招降计已施，凋残民力久支持。不明赏罚终何益，真举才能傥未迟。将相有权甘自弃，英雄无种要人为。孙吴兵法非天授，谁竭诚谋报主知。才过黎州又凤州，含情重问草凉楼。磨驴步步皆陈迹，风柳条条是别愁。花鸟三春禁雨雪，关河千里见戈矛。元戎谁有书生胆，快马轻刀自远游。长途心绪久寒灰，蜀垒秦关去复回。两地有家离聚苦，连营无路梦魂猜。几人还唱从军乐，何日真逢拨乱才。行尽残山重叹息，年时已是贼中来。夔万巴渠鸟路长，通秦连楚斗豺狼。天如有意屠边徼，我忍无情哭故乡。八口艰虞犹剑外，一身飘忽又陈仓。风诗已废哀重写，不是伤心古战场。
戊午二月九日出栈宿宝鸡县题壁·其一
作者：张问陶
朝代：清

群盗如毛久未平，栈云来往一身轻。干戈草草催离别，婚宦劳劳累死生。有用年华拚弃掷，无聊家计费经营。关山销尽轮蹄铁，猛虎磨牙看此行。
戊午二月九日出栈宿宝鸡县题壁·其七
作者：张问陶
朝代：清

连城闭后万山荒，忍弃郊原作战场。贼有先声如唳鹤，官无奇策任亡羊。飘摇鸿雁飞难缓，潦草弓旌气不扬。犹胜骄淫诸将吏，移营终岁避锋铓。
戊午二月九日出栈宿宝鸡县题壁·其三
作者：张问陶
朝代：清

轻装休问办装钱，短堠长亭望悄然。磷火飞残新战垒，枯髅吹断旧人烟。此中托命惟奔马，何处招魂不杜鹃。大帅连兵甘纵贼，生灵涂炭已三年。
戊午二月九日出栈宿宝鸡县题壁·其九
作者：张问陶
朝代：清

断无苻拔混麒麟，大酒肥羊误保身。攘劫翻夸裨将勇，需求谁谅悬官贫。贼能退舍尊廉吏，令敢枭渠起义民。祇为英雄惜成败，论兵安肯恕庸人。
戊午二月九日出栈宿宝鸡县题壁·其二
作者：张问陶
朝代：清

石磴萦纡战马粗，入山符叠辟兵符。杀人敢恕民非盗，报国真愁将不儒。豺虎纵横随地有，貂蝉恩宠愧心无。荒寒驿路匆匆过，焦士连云万骨枯。
戊午二月九日出栈宿宝鸡县题壁·其五
作者：张问陶
朝代：清

功罪朦胧令自宽，苞苴馈赠且偷安。民穷转觉军中好，寇过惟从壁上观。俗吏飞腾推挽易，妖氛飘瞥送迎难。逍遥无暇谈攻守，不及乡农早议团。
戊午二月九日出栈宿宝鸡县题壁·其八
作者：张问陶
朝代：清

忧愤书来处处同，故人几辈尚从戎。能文未易参军事，有口都能说战功。为我经心筹去住，看君弹指变穷通。东溟西域曾帷幕，猛将还应忆海公。
戊午二月九日出栈宿宝鸡县题壁·其六
作者：张问陶
朝代：清

故事虚张谕蜀文，悬军安养募新军。山中城破官仍在，阃外兵哗将不闻。大贾随营缘我富，连村无寇是谁焚。烽烟未扫偏流毒，万鬼含冤指阵云。
戊午二月九日出栈宿宝鸡县题壁·其十
作者：张问陶
朝代：清

莫倚重关护益州，时危曾困武乡侯。谁看鸿鹄犹扶耒，人佩刀鞬早卖牛。战斗心疲千帐冷，惊呼声乱一城秋。老师糜饷成何事，宵旰空贻圣主忧。
戊午二月九日出栈宿宝鸡县题壁·其十一
作者：张问陶
朝代：清

三川人满欲烹珠，曾问今年米价无。饷道几难通剑阁，商船新已断夔巫。蝉连粮运舟车险，错杂民风士马粗。犹幸未摇根本地，尚留严武在成都。
戊午二月九日出栈宿宝鸡县题壁·其十七
作者：张问陶
朝代：清

长途心绪久寒灰，蜀垒秦关去复回。两地有家离聚苦，连营无路梦魂猜。几人还唱从军乐，何日真逢拨乱才。行尽残山重叹息，年时已是贼中来。
戊午二月九日出栈宿宝鸡县题壁·其十三
作者：张问陶
朝代：清

嫠也横行起祸胎，桃花马上看重来。不贻巾帼先逢怒，欲辨雌雄已自猜。黄鹄特翻贞女调，白莲都为美人开。请缨便是秦良玉，可惜征苗失此材。
戊午二月九日出栈宿宝鸡县题壁·其十二
作者：张问陶
朝代：清

汉沔东流雪未消，军符络绎马蹄骄。仓皇鬼蜮来无定，破碎峰峦望转遥。地险不闻由我据，城危几度看人烧。商于何止关秦楚，陇蜀河潼路万条。
戊午二月九日出栈宿宝鸡县题壁·其十五
作者：张问陶
朝代：清

议抚招降计已施，凋残民力久支持。不明赏罚终何益，真举才能傥未迟。将相有权甘自弃，英雄无种要人为。孙吴兵法非天授，谁竭诚谋报主知。
戊午二月九日出栈宿宝鸡县题壁·其十八
作者：张问陶
朝代：清

夔万巴渠鸟路长，通秦连楚斗豺狼。天如有意屠边徼，我忍无情哭故乡。八口艰虞犹剑外，一身飘忽又陈仓。风诗已废哀重写，不是伤心古战场。
戊午二月九日出栈宿宝鸡县题壁·其十六
作者：张问陶
朝代：清

才过黎州又凤州，含情重问草凉楼。磨驴步步皆陈迹，风柳条条是别愁。花鸟三春禁雨雪，关河千里见戈矛。元戎谁有书生胆，快马轻刀自远游。
戊午二月九日出栈宿宝鸡县题壁·其十四
作者：张问陶
朝代：清

千里奇峰接宕渠，才闻王冉又高徐。城狐中夜声相应，穴鼠空山技有余。焚掠难归皆盗贼，风波未定且吹嘘。伤心已乱无全策，祇仗天威尽剿除。
戊午二月九日出栈宿宝鸡县题壁·其四
作者：张问陶
朝代：清

穷山避乱敞军门，威望遥遥万马屯。不战岂能收杀运，无功先已负君恩。祇闻怨毒归诸将，可有心肝奉至尊。一样沙场征戍死，模糊敢信是忠魂。
戊申岁腊寓外舅赞善公宅感事有作
作者：张问陶
朝代：清

天涯别鹄惨离群，三载浮踪幻似云。孤馆重依崇让宅，荒阡遥痛魏城君。元稹俸薄难为奠，孙楚情多不在文。绣褓剩携娇女伴，娉婷泉路莫轻分。中年兄弟别离多，苦把毛锥受墨磨。得第红笺交素壁，题名异地喜同科。声华敢道追求点，恩爱终期似颍坡。屈指春风随计吏，剑门关外跨青骡。乐趣人谁似我疏，无多骨肉总离居。杜陵有妹今安在，班史重修恐未如。咏絮乍惊微雪夜，结荷永废《大雷书》。伤心绵惙留哀语，犹望归宁慰倚闾。
戊申岁腊寓外舅赞善公宅感事有作·其一
作者：张问陶
朝代：清

天涯别鹄惨离群，三载浮踪幻似云。孤馆重依崇让宅，荒阡遥痛魏城君。元稹俸薄难为奠，孙楚情多不在文。绣褓剩携娇女伴，娉婷泉路莫轻分。
戊申岁腊寓外舅赞善公宅感事有作·其三
作者：张问陶
朝代：清

乐趣人谁似我疏，无多骨肉总离居。杜陵有妹今安在，班史重修恐未如。咏絮乍惊微雪夜，结荷永废《大雷书》。伤心绵惙留哀语，犹望归宁慰倚闾。
戊申岁腊寓外舅赞善公宅感事有作·其二
作者：张问陶
朝代：清

中年兄弟别离多，苦把毛锥受墨磨。得第红笺交素壁，题名异地喜同科。声华敢道追求点，恩爱终期似颍坡。屈指春风随计吏，剑门关外跨青骡。
戊申除夕
作者：张问陶
朝代：清

还乡待明年，饯岁惟欲速。耳闻腊鼓鸣，心已复邦族。土风重守岁，红炉暖茅屋。阑底腊猪肥，瓮中家酿熟。承欢聚庭帏，属餍到僮仆。巷北闻呼卢，市南或徵逐。灯火乱前街，儿童欢似鹿。邑小人声杂，达晨不肯宿。萧然坐孤馆，骨肉谁在目。遥知天则同，可叹地难缩。薄醉早登床，人海惊我独。
摇落
作者：张问陶
朝代：清

西风小摇落，无雨亦苍凉。鹰眼摩晴昊，蝉声战夕阳。身凭安谷法，人问作金方。细领清贫味，垂帘古砚香。
散帙，得卫讷旃先生遗诗。因感先生殁后诗卷散轶略无存者，慨然有作，情见乎词
作者：张问陶
朝代：清

神龙无全形，古鹤有遗响。斯文竟零落，浮世吾安仿。风骚岂坠地，终只在天壤。岁晏祭何方，苍茫付心赏。先生昔未遇，才与年俱长。十上所著书，寒蟾妒秋榜。放浪为歌诗，下笔何萧爽。轶群不及群，万马空驯养。遂轻一日名，时重千秋想。夜夜斗牛边，其光应万丈。俄来霹雳文，一召君长往。我自哭刘蕡，人谁惜任昉。西华尚练裙，旧册谁拔奖。古今言数奇，似此几无两。赤水遗元珠，何人求象罔。会罗九州铁，大铸珊瑚网。
新堤舟夜
作者：张问陶
朝代：清

六诏亲庭远，三巴归路长。全家寄江汉，独客近潇湘。天与无根蒂，人谁足稻粱。牢愁争万古，慷慨意难忘。
早春与林朴园芬陪刘将军烜及涧南兄弟游楼桑村
作者：张问陶
朝代：清

苔纹绣涩黯碑铭，肃肃阴廊聚百灵。将相威仪见章武，栋梁风雨记乾宁。将军吊古情英烈，游子寻春思渺冥。回首惠陵天万里，杜鹃声断蜀山青。
早春游沔阳舟发汉上口占
作者：张问陶
朝代：清

客里重为客，饥来百事非。一舟如许大，三匝竟何依。欲死悲囊粟，无才负布衣。春鸥吾愧汝，清远背人飞。
早秋夜雨寄怀毕展叔先生
作者：张问陶
朝代：清

寄讯西篱客，江声落枕寒。鸥情谐世苦，诗律课人难。旧雨如星散，浮生作梦看。别来多逸兴，古调向谁弹。杜甫秦州作，天真协古风。从来惟白眼，终岁感飞蓬。诗骨秋愈炼，禅心老更空。世人浑不识，举酒酹青桐。秋花仍聚蝶，风叶已辞林。赋别三春远，相思一夜深。及群怜短翼，听雨忆同心。今夕南归路，寒烟梦里寻。永忆题襟集，联吟阻太行。乾坤容我辈，风雨叹殊方。击筑秋云紫，骑驴塞草黄。游燕无意绪，暂醉酒人傍。
早秋夜雨寄怀毕展叔先生·其一
作者：张问陶
朝代：清

寄讯西篱客，江声落枕寒。鸥情谐世苦，诗律课人难。旧雨如星散，浮生作梦看。别来多逸兴，古调向谁弹。
早秋夜雨寄怀毕展叔先生·其三
作者：张问陶
朝代：清

秋花仍聚蝶，风叶已辞林。赋别三春远，相思一夜深。及群怜短翼，听雨忆同心。今夕南归路，寒烟梦里寻。
早秋夜雨寄怀毕展叔先生·其二
作者：张问陶
朝代：清

杜甫秦州作，天真协古风。从来惟白眼，终岁感飞蓬。诗骨秋愈炼，禅心老更空。世人浑不识，举酒酹青桐。
早秋夜雨寄怀毕展叔先生·其四
作者：张问陶
朝代：清

永忆题襟集，联吟阻太行。乾坤容我辈，风雨叹殊方。击筑秋云紫，骑驴塞草黄。游燕无意绪，暂醉酒人傍。
春日感怀
作者：张问陶
朝代：清

写遍兰枝与竹枝，楚骚哀怨有微词。欲将愁去多风雨，不喜春归易别离。狂到杜陵甘作客，穷如东野例工诗。人间少壮无多日，莫待秋霜染鬓丝。良时一掷已蹉跎，几卷残书记转讹。髀里肉生闲不得，床头金尽命如何。情含楚雨风流苦，怨写湘篁涕泪多。知己近来无宋玉，九歌深意半消磨。怪来何事寄天涯，逝水流光感岁华。举世不逢孙伯乐，一生惟哭贾长沙。剧怜烟月人人客，只合壶觞处处家。回首先畴丘陇废，到今无地问桑麻。黄云白水动苍茫，雪满春林夜有光。气转乾坤犹冷淡，时来花鸟各飞扬。百年扶醉逢人日，万里登楼忆故乡。熟读离骚还痛饮，风尘偏笑不狂狂。
春日感怀·其一
作者：张问陶
朝代：清

写遍兰枝与竹枝，楚骚哀怨有微词。欲将愁去多风雨，不喜春归易别离。狂到杜陵甘作客，穷如东野例工诗。人间少壮无多日，莫待秋霜染鬓丝。
春日感怀·其三
作者：张问陶
朝代：清

怪来何事寄天涯，逝水流光感岁华。举世不逢孙伯乐，一生惟哭贾长沙。剧怜烟月人人客，只合壶觞处处家。回首先畴丘陇废，到今无地问桑麻。
春日感怀·其二
作者：张问陶
朝代：清

良时一掷已蹉跎，几卷残书记转讹。髀里肉生闲不得，床头金尽命如何。情含楚雨风流苦，怨写湘篁涕泪多。知己近来无宋玉，九歌深意半消磨。
春日感怀·其四
作者：张问陶
朝代：清

黄云白水动苍茫，雪满春林夜有光。气转乾坤犹冷淡，时来花鸟各飞扬。百年扶醉逢人日，万里登楼忆故乡。熟读离骚还痛饮，风尘偏笑不狂狂。
春日有感
作者：张问陶
朝代：清

萍蓬生计让犁锄，湫隘先人有敝庐。秋雨孤帆云梦雁，春风旅食武昌鱼。虞翻南海无知己，贾谊西京未上书。万里白头虚子舍，晨昏天末近何如。
晓发
作者：张问陶
朝代：清

舟行水气空，露白晨星小。高树带残钟，寒烟灭飞鸟。陂田新雨足，茅屋一灯晓。林外桔槔声，饭牛人语早。
晓行
作者：张问陶
朝代：清

人语梦频惊，辕铃动晓征。飞沙沈露气，残月带鸡声。客路逾千里，归心折五更。回怜江上宅，星汉近平明。
晓行
作者：张问陶
朝代：清

人语梦频惊，辕铃动晓征。
飞沙沉露气，残月带鸡声。
客路逾千里，归心折五更。
回怜江上宅，星汉近平明。
晓起
作者：张问陶
朝代：清

房栊敞虚白，晓色上帘帏。初日寒鸡静，晨风怖鸽飞。开轩笼絮帽，缓带试春衣。羡煞南山豹，烟霞老翠微。
月夜宿梓潼
作者：张问陶
朝代：清

月上潼川郭，窗明夜色闲。水云通故国，杯酒送残山。人怅连年别，天教万里还。喜心翻倒剧，抚枕望乡关。山近多秋气，炎凉物候偏。云黄初打麦，树暗未呜蝉。不用寻方曲，依然御楚绵。阴虫何大早，终夕语灯前。
月夜宿梓潼·其一
作者：张问陶
朝代：清

月上潼川郭，窗明夜色闲。水云通故国，杯酒送残山。人怅连年别，天教万里还。喜心翻倒剧，抚枕望乡关。
月夜宿梓潼·其二
作者：张问陶
朝代：清

山近多秋气，炎凉物候偏。云黄初打麦，树暗未呜蝉。不用寻方曲，依然御楚绵。阴虫何大早，终夕语灯前。
月夜展读亥白兄书札
作者：张问陶
朝代：清

君昔游京华，我居沌水北。思君寄远书，琐屑动盈幅。一纸逐鸿飞，离愁满心曲。今我客京华，君居沌水阴。翩然通尺素，重若双南金。想君下笔日，似我当时心。泛泛楚江萍，苍苍燕市月。人生无百年，八载三离别。秋风万里来，归思凭谁说。宛转读君书，一灯澹于雪。
月夜怀秀水马五
作者：张问陶
朝代：清

鸳湖今夜月，照我草堂东。却忆鸳湖客，相思应复同。春风寄愁去，烟水青濛濛。遂有相寻梦，胥山海日红。
月夜感怀
作者：张问陶
朝代：清

夏木层荫绕舍凉，夜深微月映虚堂。无穷吟兴因秋起，有限才华为酒狂。家在梦中踪迹幻，人如天外别离长。贫来不可为生死，绿鬓临风暗自伤。
望夜
作者：张问陶
朝代：清

小泊垂杨岸，天长一水明。人如舟不系，秋与月同清。柝警鱼龙夜，风回草树鸣。如何沙上雁，辛苦又南征。
望太白山
作者：张问陶
朝代：清

形势抗西岳，尊严朝百灵。雪留秦漠白，山界雍梁青。鸟道欺三峡，神功怯五丁。峨眉可横绝，归梦记曾经。
望家书
作者：张问陶
朝代：清

远客望家书，迫如农望岁。归心逐奔马，猛疾不可制。嗟予骨肉间，五载九分袂。复为万里行，飘忽无根蒂。转眼便终年，偶然邀一第。款段忆乡园，疲驴苦燕蓟。况当岁云暮，雨雪增凄厉。惟仗双鲤鱼，作我驱愁计。经时尺素断，乱愁愈难薙。夜深闻剥啄，蓬门悔早闭。疑有消息来，郁极喜翻嚏。开帘风浩然，但见晨星嘒。团栾富儿福，别离穷者例。感愤多哽咽，怪幻惊梦呓。书史有伪作，此札圣莫替。
望栈道作
作者：张问陶
朝代：清

返照明汧渭，苍苍见益门。乱峰迎客舞，一水抱沙昏。峡仄牛羊细，林高虎豹尊。陈仓须尽醉，今日尚平原。
望远山
作者：张问陶
朝代：清

云气束四山，山势各崭绝。狮象争向背，巨灵手亲裂。阴崖不可窥，中有秦汉雪。
杂感
作者：张问陶
朝代：清

识得刘郎才气无，长年侧目看江湖。未应入世驯龙性，也复论交到狗屠。落日弯弧金筈瘦，牢愁呼饮酒钱粗。布衣不合饥寒死，一寸雄心敌万夫。笛声吹鹤下西楼，门外寒江万古流。读赋偶来寻楚泽，买田时拟住常州。家无担石如刘毅，人许功名似马周。极目尘寰几知己，中原落日一回头。
杂感·其一
作者：张问陶
朝代：清

识得刘郎才气无，长年侧目看江湖。未应入世驯龙性，也复论交到狗屠。落日弯弧金筈瘦，牢愁呼饮酒钱粗。布衣不合饥寒死，一寸雄心敌万夫。
杂感·其二
作者：张问陶
朝代：清

笛声吹鹤下西楼，门外寒江万古流。读赋偶来寻楚泽，买田时拟住常州。家无担石如刘毅，人许功名似马周。极目尘寰几知己，中原落日一回头。
柳树湾西去一带山田
作者：张问陶
朝代：清

新耕入乱峰，豺虎留不得。菽麦未全收，山田纷五色。老农贪地利，垂死竭筋力。登高呼亚旅，裹粮若游食。剪辟穷其巅，近天犹未息。朝来雨膏足，播种任滋殖。阡陌小区分，居然成典则。倦归卧茅屋，仰视开胸臆。旧日眼中山，相看那复识。冈陵自嘲笑，怀宝招残贼。面目全失真，徒劳金翠饰。